18 « iraila « 2017 « Prentsa oharrak\nOmenaldia frankismoaren diktadurak Araban zigortuei\nKategoriak: Prentsa oharrak — Komunikazio Zerbitzua / Servicio de Comunicación — 18 iraila 2017 19:32\nArabako Foru Aldundiaren eta Batzar Nagusien ekimenez frankismoaren diktadurak Araban zigortuei egin zaien omenaldian izan da Gorka Urtaran Gasteizko alkatea, Udalbatzako beste kide batzuekin batera. Probintzia plazako ‘In memoriam’ monolitoaren ondoan izan da ekitaldia, 19:00etan. Lore-eskaintza batekin parte hartu du Udalak.\n“Avanzando en el Empleo Ordinario en Euskadi” jardunaldiari hasiera ematea, EHLABE elkartearen 30. urteurrena hizpide hartuta\nEguna. Asteartea, irailak 19\nPrentsaurrekoa. ‘Lurra, Ardoa, Dantza’ antzezlana aurkeztea\nParte hartzaileak. Kultura, Hezkuntza eta Kirol zinegotzi Estibaliz Canto; Euskara, Kultura eta Kirol zuzendari Joseba Koldo Pérez de Heredia; Vital Fundazioko zuzendari Josune Albizu; aktore nagusi Juanjo Monago; Mulixka taldeko zuzendari eta koreografo Josu Sánchez; eta musika zuzendari eta konpositore Iñaki Palacios\nGizarte Kontseiluak 2018ko ordenantza fiskalen proiektuaren gainean egindako txostenaren balorazio positiboa egin du Urtaranen gobernuak\nKategoriak: Prentsa oharrak — Komunikazio Zerbitzua / Servicio de Comunicación — 15:50\nItziar Gonzalo Ogasuneko zinegotziak oso modu positiboan baloratu du Gizarte Kontseiluak 2018ko ordenantza fiskalen proiektuaren gainean egindako txostena, gaur goizean Ogasun Batzordean aurkeztu dena. Dokumentu horretan, gobernu-taldeak egindako proposamenen aldeko balorazioak egiten dira hainbat gaitan, hala nola Ondasun Higiezinen gaineko Zergaren hobariei dagokienez, edo Udalaren kirol-instalazioen abonamenduan gazteentzako tarte murriztu bat ezartzeari dagokionez, eta orobat jotzen da justifikagarritzat zabor-tasa eguneratzeko proposamena. Gizarte Kontseiluak ordenantza fiskalen proiektuaren gaineko iritzia eman ahal izan duen lehenengo aldia da.\nGizarte Kontseiluaren txostenean eskatzen denaren ildotik, gertuagoko informazioa, gardenagoa, emate aldera komunikazio-kanalak hobetzearen aldeko apustua egin du Gonzalok —udal-finantzaketaren inguruko informazioa, ematen diren zerbitzuen benetako kostuaren ingurukoa, zergen bitartez jasotzen denaren ingurukoa, eta zerga, tasa eta prezio publikoen ordainketan hobariak jasotzeko aukeren ingurukoa—. “Gizarte Kontseiluak eskatzen duenari erantzuteko aukera emango diguten tresnak garatzen ari gara, eta herritarrei informazio argiagoa eta ulergarriagoa helarazteko”, gehitu du Ogasuneko zinegotziak.\nGizarte-etxeetako jardueren prezio publikoak eguneratzeko orduan interes sozialaren araberako irizpide berezituak aplikatzeko aukerei dagokienez, Itziar Bilbaok gogorarazi du gizarte-zerbitzuak lanean ari direla lehendik ere kolektibo ahulenei jarduera horietara sarbidea emate aldera. Horri gehitu behar zaio Udalak gizarte-etxeetan ematen diren ikastaro eta lantegiengatik jasotzen duen diruaren eta horien benetako kostuaren arteko desoreka handia (% 22), kudeaketa arduratsua egitera behartzen baitu horrek, programazioaren iraunkortasuna ahalbidetze aldera.\nSanta Barbara plazako obrak esleitu ditu Urtaranen gobernuak\nSanta Barbara plaza eta ingurua eraberritzeko obrak esleitu ditu Urtaranen gobernuak gaur goizean. Bost Enparantza proiektu zabalaren barruan sartzen da ekimen hori. Ferrovial Agruman eta Onaindia enpresek eratutako aldi baterako enpresa-elkarteak aurkeztutako eskaintza aukeratu du Tokiko Gobernu Batzarrak —% 30,50 egin du behera, eta 6.713.591,27 euroko prezioa eskaini, BEZ barne—.\n“Hainbat hilabetez lanean aritu ondoren, aurkeztu diren eskaintzak aztertu digularik, asmo handiko esku-hartze hori egiteko lanak esleitu ditugu gaur. Seguru nago berrikuntza horri esker Gasteizko erdialdeko jarduera eta ekonomia berreskuratzen laguntzea lortuko dugula. Izan ere, hirigunea birgaitu, biziberritu eta berpizteko ‘erdialdeko masterplana’ delakoaren funtsezko ekintzetako bat da. Santa Barbara plaza jendearentzako espazio berri bat izango da, gasteiztarrentzako leku bat”, azaldu du Gorka Urtaran alkateak.\nEsku-hartzearen diseinua lantzeko prozesua luzea izan da; Ingurumenaren eta Espazio Publikoaren Sailak eta Enpleguaren eta Garapen Ekonomiko Iraunkorraren Sailak hainbat bilera egin dituzte inplikatutako talde eta eragileekin —auzokoak, merkatariak, Gasteiz On, ostegun eta larunbatetako azokako ekoizleak, Azoka plaza—, proiektuaren berri emateko, eta alderdi guztiei entzun ondoren zehaztu da.\nUrtaranen gobernuaren helburu nagusia espazio publiko bat, Santa Barbara plaza, hiriarentzat berreskuratzea da, zati batean oinezkoentzat izango den super-etxadi moderno, funtzional eta atseginagoa sortuz. Gainera, inguruan trafikoa hobetzeko neurriak hartuko dira, eta alderdi osoa biziberrituko da, ekonomia- eta merkataritza-berpizteari bultzada ematearren. Santa Barbara plazaren irudi berriaren alderdi deigarrienetako bat Posta kaleko aldean jartzekoa den pergola da: 80 metro luze izango den egitura funtzionala, 48 saltoki jartzeko lekuarekin.\nGaur egun plazak labirinto itxura du, espazio txiki ugari eta oso zatikatuak baititu, parterreak direla eta. Horretaz gain, ingurunetik isolatuta dago eta irisgarritasun zailekoa da, diseinuaren eraginez. Hori dela eta, “espazioa duintzea” bilatu da, “oinezkoen igarobidea errazteko, parterreak kenduz eta oraingoa baino espazio zabalagoa sortuz, eta aldi berean, landare gehienak utzita.\nHiru pieza berde\nPlazaren azken diseinuan hiru pieza berde handi ere izango dira, eta berritu egingo da zoladura. Mendebaldean, El Corte Inglésetik hurbilen dagoen aldean, landare mediterraneoen zerrendak izango dituen berdegune bat sortuko da, orain dauden parterretako bi batuz. Eserleku luze bat ere jarriko da, ur-zurrustez hornitua.\nEkialdean ere eserleku luzea duen beste berdegune bat osatuko da, eta haurrentzako jolasak jarriko dira, kautxuzko zoru baten gainean. Berdegune horretan landare atlantikoak (mahastiak eta fruta-arbolak barne) aldatuko dira, eta landare tapizatzaileen zerrendak ere txertatuko dira; barrutik oinezkoentzako bidea utziko da. Bi alderdi horiek elkarren ondoan egongo dira. Hirugarren berdegunea, berriz, Azoka plazatik gertueneko eremuan jarriko da.\nLanen ondoren, Posta kaleko aldea oinezkoentzako ibilbidea bihurtuko da, kale horrek Bake kaletik Foru kalerainoko zatian duen zabalera berekoa. Leku horretan pergola handi bat instalatuko da, 10 metro zabal eta 80 luze izango dena. Metalezko zutoinez eta toldo gisako olana zuriz osatutako egitura horrek gutxi gorabehera lau metroko altuera izango du. Zutoietan faroak erantsiko dira. Posta kalean jartzekoa den pergolak merkataritza ardatz hori dinamizatzeko xedea du, Azoka plazaren aldea orekatzeko. Jolastokian dabiltzan haurrak babesteko aukera ere eman dezake. Bestetik, funtsezkoa da aparkalekuaren eremutik kanpo jartzea, azpiegitura horren gainean jartzeak arazo teknikoak sortzen baititu, behar dituen ainguratzeak eta lasta direla kausa.\n60 proiektu bozkatuko dira “Mejorando Vitoria-Gasteiz Hobetuz” programaren baitan\nKategoriak: Prentsa oharrak — Etiketak: Mejorando Vitoria-Gasteiz Hobetuz — Komunikazio Zerbitzua / Servicio de Comunicación — 14:06\nProiektuak onesteko Bozketa urriaren 9tik 22ra bitartean egingo da, 3 milioiko kopurura iritsi arte, eta horiek kontuan hartuko dira 2018 eta 2019ko aurrekontuetan\nAurten bigarren ediziora iritsi den Vitoria-Gasteiz Hobetuz aurrekontu parte-hartzaileen proiektuaren baitan 60 proiektu bozkatuko dituzte herritarrek –guztira 170 aurkeztu dira–, urriaren 9tik 22ra bitartean herritarrek egingo duten bozketan.\n72 proposamen jo izan dira egingarritzat (aurkeztutako guztien arteko % 42,3; iaz % 33 izan ziren), baina 60tanm bildu zian dira, zenbaiten edukia berbera edo elkar osatzeakoa delako (% 35,2).\nHorixe jakinarazi du gaur Partaidetza eta Gizarte Etxeen zinegotzi Isabel Martínezek: “Balorazio positiboa egin behar da; izan ere, areagotzen ari gara proiektuen bideragarritasun-maila, eta, gainera, proiektuen erdia eta bat, lehentasunezkoak dira, hau da, herritarren bizikidetza sustatzen duten proiektuak dira”.\nBozketaren bitartez hautatuko dira 2018 eta 2019ko aurrekontuetan aintzat hartuko diren proiektuak, guztira 3 milioi euroko kopurua osatu urte, 1,5 milioi euro ekitaldi bakoitzeko.\nIaz bezala, eta proiektuak antolatzeko eta horien ulermena errazteko, bost arlotan bereizi dira, gaika, edukiaren arabera:\nVITORIA-GASTEIZ GREEN : 11 proiektu\nAISIALDI ETA TOPAKETARAKO GUNEAK: 14 proiektu\nGASTEIZ HIRI SEGURUAGOA: 15 proiektu\nHEZKUNTZA ETA SENTSIBILIZAZIOA: 9 proiektu\nGASTEIZ ETENGABE ARI DA ERABERRITZEN: 11 proiektu\nHerritar bakoitzak hiru proiekturi eman diezaioke botoa, baina aurtengoan 60etako edozeini. Hots, gaikako arloek ez dute ulermena errazteko beste asmorik.\nErakusketa Europa jauregian\nIrailaren 28, 29 eta 30ean eta urriaren 1ean, lehen eskutik ezagutu ahal izango dira proiektuak Europa biltzar jauregiko Olarizu aretoan, dela egun horietan han paratuko den erakusketaren bitartez, dela proiektuen proposatzaileek –horrela nahi izatera– egingo dituzten aurkezpenen bitartez. Aurkezpen horiek grabatu egingo dira, Udalaren webgunean ere kontsultatu ahal izateko.\nHorrez gain, urriaren 5, 6 eta 7an proiektuen berri emango da hiriko kaletan.\nBozketa urriaren 9tik 22ra arte egingo da, bi bide baliatuz: online, urriaren 22ko 23:59a arte, eta aurrez aurre, herritarrei laguntzeko bulegoen lan-ordutegian (09:30 – 20:00), horretarako propio prestatutako aplikazioa baten bidez.\nWebgunean, Herritarren Udal Txartela edo ziurtagiri digitala baliatu beharko da norberaren burua identifikatzeko, eta aurrez aurrekoan, NANa, pasaportea edo identifikazio pertsonala egiteko beste modu ofizial eta orijinala baliatuz.\nBozkatzeko, bozketa-epea amaitu baino lehen 16 urte baino gehiago izan eta Gasteizen erroldatuta egon beharra dago.\n2016ko “Mejorando Vitoria-Gasteiz Hobetuz” programaren burutzapena:\nHonela daude gaur egun 2016an hautatu ostean 2017ko aurrekontuetan sartu ziren 15 proiektuak:\nProiektuetatik 2 gauzatzen ari dira dagoeneko:\nEmakumeentzako etxe inklusiboa\nBeste 5 proiektu lehiaketara atera dira, eta esleitzeko fasean daude:\nJolasguneak Borinbizkarra eta Elexalden\nKonstituzio plaza irisgarriagoa egitea\nArtista amateurren ikuskizunak sustatzeko deialdia\nBeste 5 proiektu lehiaketarako baldintza-agiriak prestatu dira, eta lizitazio fasean daude:\nHonduras kaleko bizikleta-trafikoa arautzea\n2 proiektu hasierako fasean daude, baldintza-agiriak prestatzeko edo horiek aztertzekoan:\nLatinoamerikako biribilgunea lurperatzea\nAdurtzako frontoia estaltzea\n“Iraganeko ezerezaren eta gaurko kritiken aurrean, nabarmendu behar da Gobernu hau hitza betetzen ari dela, urtero engaiatzen duelako bete eta exekutatu dezakeela dakien diru-kopurua. Eta, bistan da, ekitaldi bakar batean burutu egin ditugu aurreko urtean hautatutako 15 proiektuak”, amaitu du Martínezek.\nHezkuntza arloko zinegotzi ordezkari Estíbaliz Cantok ongietorria egin die Arabako unibertsitate-campuseko ikasle atzerritarrei\nKultura, Hezkuntza eta Kirol zinegotzi Estíbaliz Cantok ongietorria egin die Arabako unibertsitate-campuseko ikasle atzerritarrei gaur goizean Letren Fakultateko areto nagusian. Ekitaldian parte hartu dute, era berean, Iván Igartua campuseko erretoreordeak eta Marta Barandiaran Nazioarteko Koordinazio eta Harremanen errektoreordeak.\nZinegotziak, bere mintzaldian, Arabako hiriburuaren historia eta kultura ezagutzera animatu ditu zinegotziak, eta orobat bertako jendea, ingurumen zaindua, kultur jardueren eskaintza zabala, kirol instalazioak edo gastronomia aberatsa, besteak beste.\n“Gasteizen egingo duzuen egonaldia aberasgarri gertatzea nahi nuke, positiboa, ez unibertsitatean ikasiko duzuenagatik bakarrik, baizik eta baita gure hiriarekin eta bertan ezagutuko dituzuen pertsonekin izango dituzuen harremanengatik ere. Balora ezazue gure bestelakotasunen aberastasuna, ikasteko eta baloratzeko funtsean, pertsonak garen aldetik, denak berdinak garela”, esan du Estíbaliz Cantok.\nOstiralean proiektatuko da El profesor de violín Ibaiondon\nKategoriak: Prentsa oharrak — Komunikazio Zerbitzua / Servicio de Comunicación — 09:33\nIrailaren 22an, ostiralean, ikusi ahal izango da Ibaiondo gizarte-etxearen aurreko plazan, aire zabalean, ekainaren 24an proiektatu ezin izan zen –arazo teknikoak tarteko– El profesor de violín filma.\nFilmak talentu handiko biolin-jotzaile handi baten historia kontatzen du: ez duelarik lortu Estatuko Orkestra Sinfoniko ospetsuak hartzea, musika-eskolak ematen hasiko da São Pauloko egoera txarreko inguru batean. Esperientzia horrek irakaslearen eta ikasleen bizitza aldatuko du. Filmak Silvio Baccarelliren benetako bizitza du oinarri, zeinak 90eko hamarkadan São Pauloko favela handienetako bateko gazteen gizarteratzea eta integrazio kulturala sustatu zuen.


Erakunde kudeaketa berria: aldaketa lasaiegia Nafarroa Garaian? - Jakin.eus\nEgia da pertsona guztientzako denbora ez dela uneoro abiadura berdinean igarotzen. Iruñean eta hainbat udaletan ‘aldaketarako’ hautagaitzak botereari heldu osteko une goxoak joanda, Barkos andreak zuzendu behar zuen gobernuaren osaketaren ingurukoak harridura puntu batekin ikusi genituen, Espainia zein Nafarroa Garaiko eskuinek sorrarazitako zalaparta mediatiko lotsagarritik urrun, baina. Dagoeneko, organigramako izendapenez gain, Nafarroako Foru Erkidegoko gobernu berriak zorioneko eta premiazko erabaki batzuk hartu ditu, esparru sozialean nagusiki: lanpostuetarako deialdiak osasun zerbitzuan eta hezkuntzan, eta oinarrizko errentaren programaren finantziazioaren igoera. Hala ere, administrazio foralaren diru sarrerak hazi arte, benetako politika ekonomiko hedakorra aurrera eramatea oso zaila izanen da. Eskuineko eledunek ‘ezer ez’ egitea, ikurrina inposatu baino, leporatu diete, bai foru gobernuari bai Iruñeko Udalari, inolako ekimen zehatzik aipatu gabe! Bere garaian eskuindarrek oposizioaren ‘Ezetzaren koordinakundea’ salatzen zuten moduan, haiek orain ‘Ezerezaren frontea’ eraikitzeko prest omen daude.\nEkonomian aldaketa sendo gutxi sumatu da, txosten ofizialen soldatapeko baikortasuna kendurik, are gutxiago hurbileko jende eta ezagunen zirkuluetan. Alderantziz, dagoeneko nahiko larri ibiltzen ziren lanpostudun askoren baitan egonezina areagotzen ari da, galdutako lan eskubideen ondorioz lan kontratuen hauskortasun hazkorra eta enpresen iraute aleatorioak lagun. Egoera honetan, non, azken hilabeteetako enpleguen hazkunde tasa mantenduta ere, langabezia desagerrarazteko hamar urte beharko liratekeen, ematen du lan denboraren banaketa justuago eta eraginkorrago bat dela eskura dugun aukera ia bakarra. Berriro ere demokrazia kontu bat da: lanpostu eta lanaldiaren inguruko erabakiak enpresa transnazionalen eskuetan utzi beharrean, etorkizuneko gure zeregin sozialak guk geuk hauta ditzakegu.


Linzako aterpea - Hiru Errege Mahaia | Ruta Zuriza, Aragón (España)- GPS track\nLinzako aterpea - Hiru Errege Mahaia\n162 39 221\ndiranbarana Eskubide guztiak gordeak\nBisitak 377, kokapena 52\nAterpetik irten, ezkerretara egin eta berehala hasten da igoera. Metro batzuk aurrerago ikusiko da "Foya de Solana" adierazten duen gezia. Marka txurigorriak jarraitu. Bertatik 3 Errege Mahaia eta Petretxemara igotzea da posible. Igoera majo bat eta gero, zelaigune batera iristen gara eta bertan tontor batera edo bestera joateko bidegurutzea daukagu. Bere momentuan geziak izanen zirela pentsatzen dugu baina ez dugu halakorik topatu eta eskerrak bi mendizalek bidea zein zen esan diguten. Petretxema eskubitara eta 3 Errege Mahaia ezkerretara (argazki batean adierazten dugu bidegurutze hau). Bidegurutzean ezkerretara eginez jeitsiera tarte bat dago beste gezi batzuk agertu arte, bertan 3 Errege Mahaia adierazten du. Hemendik aurrera marka txurigorriak amaitzen dira eta bidean harriz eginiko mojoiak jarraitu behar dira. Igoera deserosoa batzutan, harri piloa. Azkeneko tartean eskuekin lagundu beharra dago.\nJeitsiera tarte batean argazkia\nBidegurutzea: 3 errege mahaia, Portillo de Larra, Linza\nZuzen zuzen aurrera\nHarria bitan zatituta\n3 Errege Mahaia\nArdi ta ahuntzak\nPetretxema ta 3 errege mahaia bidegurutzea\nGPS-gps gabe ere egiteko moduko ibilbidea. Hala ere, beti dator ondo gps-a gurekin edukitzea eta track hau oso ondo gidatu gintuen.\nKaixo, zure lagunak ibilbide interesgarri hau topatu du Linzako aterpea - Hiru Errege Mahaia https://eu.wikiloc.com/ibilbide-senderismo/linzako-aterpea-hiru-errege-mahaia-28008612 Ondo izan, Wikiloc | Rutas del Mundo\nIbilbied hau diranbarana(r)ekin egin nuen\nEsan diranbarana(e)ri ibilbide honetan bidelagun bezala artzeko\nJarraitu diranbarana eta ezagutu ibilbide berriak!


Jazzaren lehen geltokia | Kultura | Berria\nJazzaren lehen geltokia\nGaur hasiko da 43. Getxo Jazz jaialdia, eta 20 emanaldi jasoko ditu igandera bitarte. Besteak beste, Madeleine Peyroux eta Paquito D'Rivera izango dira\n85 musikari bilduko dira 43. Getxo Jazz jaialdian bihartik igandera bitarte. Irudian, Madeleine Peyroux. JUANJO MARTIN / EFE Tamaina handiagoan ikusi\nBost egunez jazzaren epizentroa izango da Getxo (Bizkaia). Gaur hasiko da Getxo Jazz jaialdiaren 43. aldia, eta hamazazpi musika talde eta 85 musikari bilduko dira udalerrian igandera bitarte. Orotara, 20 emanaldi izango dira. Araba, Bizkai eta Gipuzkoako jazz denboraldia irekiko du Getxok, Gasteizko eta Donostiako jaialdiek hartuko baitute lekukoa gero, hilaren 15ean eta 24an, hurrenez hurren. Iñaki Saitua jaialdiko zuzendariaren esanetan, hiru ardatz nagusi ditu Getxokoak. «Kalitatea, aniztasuna eta musikari gazteen lana bultzatzeko apustua dira gure oinarri nagusiak. Horretarako, hamazazpi talde, 85 musikari eta 29 emanaldi bilduko ditugu aurtengoan». Euskal Herriko eta nazioarteko musikariak izango dira gaurtik aurrera oholtzan.\nAgertoki nagusia aldatuko du aurten jaialdiak, eta horixe du berrikuntza nagusi: azken urteetan Bihotz Alai plazan bildutakoak Muxikebarri arte, kultura eta kongresuetarako zentro berrira lekualdatuko dituzte. Ordainpeko emanaldiak egingo dituzte, baina doako kontzertuak ere izango dira, egunero, Geltoki Plazan.\nAndrea Motis (Bartzelona, 1995) abeslari, saxofoi jotzaile eta tronpetista katalanak irekiko du jaialdia. Zazpi urte zituela hartu zuen Motisek tronpeta, eta urte luzez Sant Andreu Jazz Banden aritu ondoren, 2017an kaleratu zuen bere bakarkako lehen lana. Estilo propioa garatu du Motisek gaztetatik. «Jazzaren izen handietako bat da, urte asko daramatza eszenan», azpimarratu du Saituak. Julian Lage gitarristak hartuko dio lekukoa (Santa Rosa, Kalifornia, AEB, 1987): 31 urte izanagatik, ibilbide oparoa osatua du jada, eta jazzaren izen handiekin aritu izan da elkarlanean, hala nola Gary Burton, Jim Hall eta Bela Fleckekin. Taldeburu gisa lau disko plazaratu ditu. Hirukote berri batekin dabil azkenaldian. «Jazzaren haur miraritzat hartzen da Lage».\nKenny Barron (Filadelfia, AEB, 1943) pianista izango da ostiralean. Jazzean, piano jotzaile erreferente nagusietakoa da 1990eko hamarkadaz geroztik, eta artista handiekin aritutakoa ere bada: Dizzy Gillespieren eta Stan Getzen taldeetan aritu izan da. Asteburuan bestelako dimentsioa hartuko du jaialdiak, orduan igoko baitira agertokira izenik ezagunenak.\nLarunbatean Madeleine Peyroux (Georgia, AEB, 1973) abeslaria izango da oholtzan. Jazz munduan nazioartean dagoen abeslaririk arrakastatsuenetarikoa da Peyroux. Sona handiko lanak argitaratu ditu; 2018koa da azkena: Anthem. Bob Dylan, Bruce Springsteen, Brian MacLeod eta Patrick Warren musikarien kolaborazioak bildu ditu bertan.\nPaquito D'Rivera (Habana, 1948) klarinete eta saxo jotzailea da aurtengo jaialdiaren izar nagusietakoa, eta azken egunean izango da Getxon. Irakere taldearen sortzaile izan zen; 30 disko grabatu ditu, eta hamabi Grammy sari irabazi. Zazpikotean ariko da jaialdian, Caribean Tour biraren barruan, jazz latinoko doinuak eskaintzeko. «Kontzertu berezia egingo du».\nGazte sortzaileei bultzada\nMusikari gazteen lana sustatzea da, Saituaren esanetan, jazz jaialdiaren helburu nagusietako bat. «1986tik lehiaketa antolatzen dugu, eta oso garrantzitsua da guretzat. Saiatu gara, urtez urte, sail hori indartzen eta musikari gazteei aukera gehiago ematen». Datuak ere eman ditu jaialdiko zuzendariak. Azaldu duenez, Europako Batasuneko hamalau herrialdetako 66 talde aurkeztu dira aurten lehiara, eta horietatik lau aukeratu dituzte antolatzaileek: Claudio Jr. De Rosa Quartet, Szymon Klekwicki Sextet, Jose Angel Lorente Quintet eta Marc Martin Trio. 4.300 euroko saria jasoko du irabazleak, eta igandeko emanaldian D'Riveraren aurretik jotzeko aukera ere izango du. Bigarren saridunak 1.800 euro irabaziko ditu, eta bakarlaririk onenak, aldiz, 900 euro.\nUrtero antolatzen duten Hirugarren Milurtekoa izeneko atalean ere musikari gazteak bilduko dituzte. Geltoki plazan izango dira emanaldiak, eta bost talde ariko dira: Kontxi Lorente Trio, Jon Urrutia Trio, Girls in Band, Aishinka eta Juanma Urriza Quintet. Aipatutakoez gain, jazzaren bueltako jam sesioak eta eskola irekiak ere izango dira jaialdiak irauten duen bitartean.


Enpresa txikietako hauteskundeetarako hitzordu kolektiboa finkatu du LABek - GARA\nAzaroaren 28tik abenduaren 12ra Lapurdi, Nafarroa Behere eta Zuberoako 25.000 langilek lehen aldiz ordezkari sindikalak hautatzeko aukera izango dute. Hamaika langile baino gutxiago dituzten enpresa txikietako langileek Estatu mailan sinatuko diren lan-hitzarmenetan zein sindikatuk ordezkatuko dituzten aukeratuko dute.\nLABek duela hilabete batzuk abiatu zuen kanpaina, nahiz eta hautatzeko sistemarekin desadostasun handiak dituen. Izan ere, «sindikatu nagusien mesedetan eta gertuko eremutik at -euskal langileek Akitaniako erregio mailan bozkatuko dute- parte hartzearen kaltetan eta, finean, patronalaren interesetan» antolatu direla deritzo.\nHalere, enpresa horietako langileak «ahantziak» direla eta beren eskubideak ez dituztela ezagutzen egiaztatuta, sindikatu abertzaleak bere eskaintza eta lana ezagutarazteko erronkari ekin zion. «Gure eguneroko lanean ohartzen gara ugazaben aitzinean bakarrik daudela, eta beren eskubideak ezagutzen ez dituztenez, egiaz, enpresa handiagotan lan egiten duten langileek baino eskubide gutxiago dituzte», adierazi zuen Eñaut Aramendi LABeko kideak.\nTokiko errealitateari ahalik eta era egokienean erantzuteko, Ipar Euskal Herriko gainerako sindikatuei elkarlanean aritzea proposatu zien LABek, langileak era bateratuan informatzeko eta parte hartzera deitzeko. Alferrik ordea, bere gomita ez baitute aintzat hartu.\nBoza emateko modua bera ezohiko denez -postaz edo Internetez eta era indibidualean-, sindikatu abertzalea bere alternatibaren zehaztasunak azaltzeaz batera, prozeduraren nondik norakoen berri ematen aritu da enpresaz enpresa.\nHorrez gain, parte hartzea sustatzeko, abenduaren 8rako hitzordu kolektiboa finkatu du hainbat herritan. Horietan Internet bidez bozkatzeko parada eskainiko dute, eta langileei ondoko guneetara bertaratu daitezen dei egin diete: Maulen goizeko 10.00etatik 12.00etara izango dira Ahuski gelan eta Azkainen (Xoko Ona), Baionan (Kalostrape), Donibane Garazin (Kalaka), Hazparnen (Xuriatea), Pausun (Xaia), Uztaritzen (Trirritta) eta Ziburun (Tana), berriz, 18.00etatik 20.00etara. Langileek beren etxeetan jasoko dute behar den dokumentazioa, bakoitzari dagokion kodearekin.\nLapurdi, Nafarroa Behere eta Zuberoako enpresen %93k hamaika langile baino gutxiago dituzte. Hauteskunde hauetan 25.000 langile inguruk dute boza emateko eskubidea.


Archivo de Etiqueta para "argitalpenak" | Andra Mari Eusko Dantzari Taldea\nArchivos de Etiqueta: argitalpenak\nAuritzeko dantzak 2015\nAndra Mari dantza taldeak 70. hamarkadan “birsortu” zuen Auritzeko ingurutxoa. Hiru-lau urte Auritzen, Aita Donostiaren kantutegian, eta abar bila, galdezka eta aztertzen ibili ostean, 1977ko ekainean plazaratu zuen lehenengoz Auritzeko ingurutxoa Andra Mari dantza taldeak (goizean Sestaon eta arratsaldean Tolosako zezen-plazan). Orain, urte batzuk beranduago (2013-2014ean), orduan egindakoari buruz hausnartu eta zenbait gauza aldatzea ere…\nALTSASUKO NESKEN SANTA AGEDAKO KANTAK\nAltsasun, Euskal Herriko herririk gehienetan ez bezala, Santa Agedako koplak neskek abesteko ohitura izan dute XX. mende hasierara arte. Urteetan ohitura hori galdua egon izan da, Santa Agedako ekintza berezi batzuk mantendu izan dira, baina ez dute kantatzeko eta eskean joateko ohitura mantendu. Orain Altsasun berriro ere ikusi daitezke neskak kaleetan zehar Santa Ageda bezperan…\n70. hamarkadan, Andra Marik berreskuratze proiektu berri bati eman zion hasiera. Hain zuzen ere, ordura arte erdi ahazturik zeuden Burgete zein Aezkoa bailarako dantzak eta doinuak. Aita Donostiak Cancionero popular vasco-n bildutako dantzen deskribapenak eta soinuen partiturak, gehi, ozta-ozta bizirik zirauten zenbait Aiezkoarren gogoak ziren dantza hauen testigantza bakarrak: izan ere, urte asko bazirela herriko…


Autoan alokatzeko Norwood aireportua Konparatu autoa alokatzeko prezioak Autoak - | Autoan alokatzeko Norwood aireportua Konparatu autoa alokatzeko prezioak Autoak -\nNorwood aireportuan zure alokairua autoa gurekin erreserbatu nahi duzunean, ezkutuko kostuak ez dira harrituko. Alquiler121.com–en ez duzu erreserba-kosturik edo kreditu txartelik ordainduko. Aldatu al duzu zure kontuan edo egin akatsik? Ezarri zure arazoak konpontzeko eta independentzia eta bakea kontuan aseguru zure ondoan norbait dezake hain zuzen ere, zure bizitzan konpondu on enpresen Goza. Auto asegurua Agian izan duzu Norwood auto asegurua zerikusia duen arazorik? alquiler121.com beti dago erabilgarri dauden alokairuko autoko prezio onenak. Ez itxaron luzeegia zure oporretako autoa erreserbatu aurretik. Prezioak igo egingo dira bilketa data areagotzen denean. Zure autoaren alokairua aseguru estandar guztiak barne hartzen ditu, baina autoa hondatuta dagoenean, alokairuko autoaren gehiegizko arduraduna zara. Autoan kontratatu duzun enpresak zure kreditu txartela kobratuko du. Alquiler121.com-n NoRisk Bermea eta NoRisk Bermatzeko Plus + eskaintza eskaintzen dizugu, gehiegizkoa estaltzen dutenak eta zure irteera zaindua bermatzen duzunean. Norgeako aireportua auto bat alokatu nahi duten pertsonen helmuga da. Gure bezero askok esperientzia ona izan dute autoak kontratatzeko orduan. Beraz, ez izan zalantzarik zure alokatzeko autoa erreserbatu Norwood aireportuan. Jakin aurretik, ordainketa gehiago ordainduko duzu erabilgarritasuna baxua delako. Kontuz Norwood aireportuko trafiko arauak oso desberdina izan daiteke etxean. Ziurtatu zeure burua prestatzen duzula multak saihesteko. Seinaletzea, aparkalekua eta gidatze-estiloa Norwood aireportuko auto bat alokatzen duzunean nahasmena sor daitezkeen faktoreak dira.\nLloguer de cotxes Mosinee - Lloguer de cotxes a Mosinee | Cotxes de vacances


Kirol eskaintza "deszentralizatuago" bat defendatu du EH Bilduk - Arrasate - Goiena.eus\nKirol eskaintza "deszentralizatuago" bat defendatu du EH Bilduk\nXabi Gorostidi 2019-04-10 20:58\nEH Bilduk ekitaldia egin du gaur arratsaldean Kulturaten, kirol arloko planteamenduak azaltzeko.\nKiroldegia berritzeko beharrarekin bat etorri dira, baina Gobernuaren aurreproiektuan hutsuneak ikusten dituzte, eta batez ere, ez dute eskaintza guztia Musakolara mugatu nahi. Horretarako, Iturripen bigarren kantxa bat eta gimnasio bat egitea proposatu dute, eta baita inbertsio txikiak Txaetan, San Andresen, Musakolan edo Makatzenan kirola egiteko.\nArrasateko EH Bilduk ekitaldia egin du gaur arratsaldean herritarrei kirol arloan dituzten proposamenak helarazteko. Eneko Fernandez zinegotzi ohiak eman ditu azalpen gehienak, baina lagun izan ditu Nerea Hernandez –EH Bilduko zerrendako hirugarren hautagaia– eta Fernando Okina –zerrendako laugarrena, eta kirol gaietako ordezkari izango dena–.\nEneko Fernandez zinegotzi ohia.\nEneko Fernandezek Kirol Plan Estrategikoan jasotako behar nagusiak hartu ditu hizpide. Horien artean aipatu ditu berdintasun arloko egoera "penagarria" –Arrasateko emakumeek gizonezkoek baino kirol gutxiago egiten dutela aipatu du–, Musakolako Kiroldegian oinarritutako sistema zentralizatua, kiroldegitik kanpo egiten diren kirolen arreta falta, eskaintza ez dela egokitzen joera demografikoetara –hirugarren adinekoentzat eskaintza falta– edo Kiroldegia egoera zaharkituan egotea. "Guzti hori ez du arkitekto batek konponduko. Parte hartze prozesu bat planteatzen dugu klubekin, erabiltzaileekin, gazteekin, hirugarren adinekoekin... denen artean arazo horiei buelta emateko".\nKritikatu du lanketa hori egiteko Udal Gobernuak ez duela Kirol Kontseilua erabili; kirol klubak, kirol egokitua, erretiratuak eta erabiltzaileak biltzen dituen organo kontsultiboa, hain zuzen. "Plan estrategikoko arazoak zuzenean pasatu dizkiote arkitekto bati, protagonistekin eztabaidatu gabe".\nKirol eskaintza Musakolako eraikinean ez zentralizatzeko, kirol sare baten beharra nabarmendu dute. Arrasateko auzoetako biztanleek etxetik gertu kirola egiteko aukerak izateko hainbat proposamen egin dituzte. Iturripen, adibidez, bigarren kantxa bat eta gimnasio bat egiteko prest azaldu dira, eta "akaso, baita, igerileku bat ere". "Era horretan Erguineko, Uribeko edo San Andreseko biztanleek eskurago izango dute kirola egiteko aukera. Uarkapeko adibideak erakutsi du, baliabideak hurbilduz gero, jendeak erantzun egiten duela" azaldu du Fernandezek.\nEH Bilduren proposamena, herrian zehar kirola egiteko gunean jartzeko.\nIturripekoaz gain, beste inbertsio hauek ere planteatu ditu "deszentralizazioa" lortzeko: Txaetako etxeetan dagoen Udalaren lokal batean "osasun gimnasioa bat" –batez ere adindunentzako–, Txaetan ere bizikletentzako eta skate zaleentzako pista bat, Makatzenan kalean gimnasia egiteko makina batzuk, San Andresen gimnasio bat –Polmetasako etxe berrietan–, Maiatzaren 1a Plazan boulder txiki bat eta Musakolan parkourra egiteko gune bat. "Iturripe kenduta, inbertsio hauek ez lirateke 1.500.000 eurotara iritsiko".\nFernando Okina, EH Bilduko zerrendako laugarren hautagaia, eta kirol gaietako ordezkari izango dena.\nKirolzaletasuna herrian hedatzeko, ekipamendu arruntez gain, naturguneak balioan jartzea, eta bidegorri sareari lehentasuna ematearen beharra ere azpimarratu dute.\nAbonu sistema progresiboa\nNerea Hernandezek azaldu du kiroldegiko kuota finkoa kendu nahi dutela, diru-sarreren araberako kuota progresibo bategatik. "Errenta aitorpenean dauden tramoen antzerako sistema baten bidez, diru sarreren araberako kuotak ezarri nahi ditugu. Langabezian daudenen edo pentsio baxuak dituztenen kirola egiteko aukerak handitu nahi ditugu. Lan asko dago egiteko, baina EH Bilduko lan taldean ilusioa eta gogoa daukagu" azaldu du Hernandezek.\nNerea Hernandez, EH Bilduko zerrendan hirugarren hautagaia.\nEneko Fernandezek azaldu du EAEn biztanleko abonatu kopurua %39koa dela, eta Arrasaten, aldiz, %24koa. Neurri honekin abonatu kopurua handiagotzea lor daitekeela ere azaldu du.\nAurreproiektuari buruzko iritzia\nGalde eta eskeen tartean, Gobernuak aurkeztu duen aurreproiektuari buruzko zein iritzi duten galdetu du entzuleetako batek. Eneko Fernandezek aitortu, "ilusionatzeko modukoa" iruditu zitzaiola hasiera baten, baina hutsune asko dituela. "Kirol arloko lau gerenterekin aztertu dut aurreproiektua, eta denek diote jasangarri bezala saldu duten horrek, mantenu gastu handiak eragingo dituela. Kristalezko eta egurrezko estruktura ugari ditu, eta horrek mantenu gastuek gora egitea eragingo dute. Sabai berdeena ere ez dute bideragarri ikusten. Lehen, Europan oso hedatua zegoen tendentzia hori, baina jada ez dira egiten, arazo iturri izaten direlako".\nTenis eta padel kantxak Antoña alboan kokatzea ere ez du begiz onez ikusi. "15 urte dituzten egitura horiek guztiz bota, eta berriz egin nahi dituzte, soilik, Antoñari itsatsita egon daitezen. Irabazten den espazioarekin 600 metroko hall bat eta kantxa bat irabazten dituzte. Guretzako ez dira beharrezkoak, eta xahutzen den diru horrekin Iturripen egin nahi dugun hobekuntza ordaindu daiteke". Aurreproeiktuaren kostuari buruz ere honakoa esan du: "24 milioi BEZ gabe kostatuko dela esan dute, baina 30-35 miloi kosta ditzake BEZarekin, ekipamenduarekin, eta Gipuzkoa kaleko 47 eta 49 atarteetako etxebizitzen desjabetzeekin".


Labastide-d'Armagnac - Wikipedia, entziklopedia askea.\nAlain GAUBE (2014-2020)\n43° 58′ 10″ N, 0° 11′ 10″ W / 43.969444444444°N,0.18611111111111°W / 43.969444444444; -0.18611111111111Koordenatuak: 43° 58′ 10″ N, 0° 11′ 10″ W / 43.969444444444°N,0.18611111111111°W / 43.969444444444; -0.18611111111111\nLabastide-d'Armagnac (frantsesez eta ofizialki: Labastide-d'Armagnac) Okzitaniako udalerri bat da. Administratiboki Frantziako Landak departamenduan dago, Akitania Berria eskualdean. 2013an 707 biztanle zituen.\n2007an Labastide-d'Armagnac udalerrian erroldatutako biztanleak 690 ziren. Familiak 304 ziren, horien artean 108 pertsona bakarrekoak ziren (32 bakarrik bizi ziren gizonak eta 76 bakarrik bizi ziren emakumeak), 116 seme-alabarik gabeko familiak ziren, 64 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 399 etxebizitza zeuden, 308 familiaren etxebizitza nagusia ziren, 46 bigarren erresidentzia ziren eta 45 hutsik zeuden. 380 etxeak ziren eta 19 apartamentuak ziren. 308 etxebizitza nagusietatik 219 bere jabearen bizilekua ziren, 82 alokairuan okupaturik zeuden eta 7 doan lagata zeuden; 9 etxek bi gela zituzten, 33 etxek hiru zituzten, 95 etxek lau zituzten eta 171 etxek bost zituzten. 181 etxek euren parking plaza propioa zuten azpian. 147 etxetan ibilgailu bat zegoen eta 127 etxetan bat baino gehiago zituzten.\nLabastide-d'Armagnac udalerriko biztanleria-piramidea 2009an .\n2007an lan egiteko adina zuten pertsonak 377 ziren, horien artean 265 aktiboak ziren eta 112 inaktiboak ziren. 265 pertsona aktiboetatik 240 lanean zeuden (132 gizon eta 108 emakume) eta 25 langabezian zeuden (9 gizon eta 16 emakume). 112 pertsona inaktiboetatik 62 erretiraturik zeuden, 16 ikasten zeuden eta 34 "bestelako inaktibo" gisa sailkaturik zeuden.\n2009an Labastide-d'Armagnac udalerrian 307 unitate fiskal zeuden, 642,5 pertsonek osaturik. Pertsona bakoitzeko diru-sarrera fiskalaren mediana urteko 16.047 euro zen.\n2007an zeuden 49 komertzioetatik, 2 erauzte enpresak ziren, 3 janari enpresak ziren, 3 bestelako produktu industrialen fabrikazioko enpresak ziren, 5 eraikuntza enpresak ziren, 14 ibilgailuen saltze eta konpontze enpresak ziren, 3 garraio enpresak ziren, 6 ostalaritza eta jatetxe enpresak ziren, 2 finantziazio enpresak ziren, 7 zerbitzu enpresak ziren, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 12 zerbitzu publikoetatik, 1 posta bulegoa zen, 2 banku bulegoak, 1 margolaria, 1 zurgina, 1 iturgina, 2 argiketariak eta 4 jatetxeak.\n2000. urtean Labastide-d'Armagnac udalerrian 51 nekazaritza-ustiategi zeuden, 1.568 hektarea erabiltzen.\nBetbezer-d'Armagnac (1,4 km)\nSaint-Justin (3,7 km)\nSaint-Julien-d'Armagnac (4,9 km)\nMauvezin-d'Armagnac (5,6 km)\nLe Frêche (6,0 km)\nLagrange (6,9 km)\nCréon-d'Armagnac (7,0 km)\nWikimedia Commonsen badira fitxategi gehiago, gai hau dutenak: Labastide-d'Armagnac\nOrriaren azken aldaketa: 7 uztaila 2016, 19:26.


Turistak arerio. Noticias de Gipuzkoa\nAna Urkiza - 2018(e)ko apirilaren 2a, astelehena - 13:36etan eguneratua\nBatzuei, bakarrik bizitzea gustatzen zaie. Herrikoekin. Gainontzekoen kontakturik gabe. Epidemietatik at edo. Turistak gorroto dituzte. Arerioak direla begitantzen zaie. Gure herri eta inguruak aldatzen dituztela. Gure izaera lapurtzen digutela. Turistei begira ipurdia galtzen dugula: bideak eginez, jatetxeak irekiz, museoak eraikiz eta hau guztia gaizki iruditzen zaie, gure bizimodua aldatzea delako. Gu garenaren %100 ez dutelako antzematen turistek eta ideia koxkor batekin baizik ez direlako joaten. Beraien kakak garbitzen gelditzen garen sentipen hitsa dute.\nNik, oporraldi honetan, Euskal Herriko hiru hiriburu bisitatu ditut, areago ezagutzeko. Ahanzten hasiak nintzen jakingarriak berriro burura ekartzeko, nire herriaren maitaleago sentitzeko. Eta, bai, lekuan lekuko gastronomiaz gozatu dut eta bertako museoek jaso dituzten erlikiez. Eguraldiari ez diot kasurik ere egin, bertokoa bainaiz, eta badakit euriarekin kalean ibiltzen. Eta hiri horietara egindako bideak eskertu ditut, ia-ia ordu eta erdiko kotxe bidean Euskal Herriko edozein puntutan egoteko erraztasuna daukadalako. Eta izugarri poztu nau gure hiriburu eta herri askotako kaleetan turistak ikusteak. Horrek, ekonomia suspertzen duelako, gure herria erakargarria dela esan nahi duelako, eta bisitatzen gaituen turista bakoitza, gutaz hitz egingo duen puntu bat gehiago delako mapa mundian. Ni neu ere turista izan naiz gure hiriburuetako kaleetan.\nAurrera ez egitea, ez da bertan gelditzea. Ez da bertako edertasuna gorestea, ez eta bakartasuna erakustea eta indartzea. Aurrera ez egitea ez da originaltasuna gordetzea edo kutsaduretatik at bizitzea. Askatasuna ez den bezala bakarrik bizitzea. Bakarrik bizitzea ez den bezala arazoak ekiditea. Edo arazoak ekiditea, nortasun indartsuagoa izatea.\nAurrera ez egitea, atzera egitea da.


Covid-19 koronabirusa: Positiboak Nafarroan, 2021eko abuztuak 31\nNafarroan apur bat gora egin dute positiboek, baina intzidentziak beheranzko joerari eutsi dio\nForu Gobernuak aurreratu dituen datuen arabera, Iruñean 20 kasu berri zenbatu dituzte; Azkoienen eta Tuteran, seina, eta Sesman, Tafallan eta Altsasun, launa.\nJendea terrazetan, Iruñeko erdigunean. Argazkia: Efe.\nNafarroan ehun positibotik behera izaten jarraitzen dute, baina apur bat gora egin dute kasu berriek, astelehen honetan 78 pertsona kutsatu baitira. Gainera, bi pertsona hil dira covid-19aren ondorioz (78 urteko gizon bat eta 92 urteko emakume bat). Halaber, pertsona bat ospitaleratu dute.\n78 kutsatze horiek, aurreko egunean baino zortzi gehiago, 1.619 proba egin ostean atzeman dituzte, eta positibotasun tasa % 4,8koa da; guztira, 80.599 pertsona kutsatu dira, Nafarroako Gobernuak jakinarazi duenez, eta 80 pertsona daude ospitaleratuta, 25 ZIUetan.\nIruñean 20 kasu berri zenbatu dituzte; Azkoienen eta Tuteran, seina, eta Sesman, Tafallan eta Altsasun, launa.\nAzken bi heriotzak kontuan izanda, 1.228 pertsona hil dira jada Nafarroan SARS-CoV-2aren ondorioz.\nTxertoari dagokionez, 1.972 dosi eman ondoren, 920.541 txerto inokulatu dituzte guztira, eta 468.124 pertsonak dute, berriz, jarraibide osoa.


Eskoben iraultza • ZUZEU\nAtzo oharkabean pasa zitzaigun askori Etxeko Langileen Nazioarteko eguna, eta berandu bada ere aipatu nahiko nuke. Izan ere, emakume langileen prekarietatea azaleratzen duen ogibide feminizaturik badago, hauxe da.\nZaintza lanen gutxiespenaren errealitate gordina ikus daiteke etxeko langile (gehienak emakume) hauen azaletan. Baldintza kaxkarrak eta errekonozimendurik ez. Gaia ez da isolatua, zoritxarrez. Sistemak berak gutxiesten baititu espazio pribatura mugatzen diren lanak, noski, emakumeei dagozkienak.\nHainbeste prekarizatu genuen lana, hain bazterreko bilakatu genuen, non, emakumeen perfila ere aldatu egin zen; emakume etorkina, bere sorterria arrazoi ekonomikoengatik utzi behar izan duena, ilegala dena paperik ez duelako… Funtsean, emakume ikusezinak. Orain aldiz, akaso, krisia medio berriro aldatu da errealitate hau.\nHala ere, ez dut uste emakumeek esparru pribatuan egiten duten lana merkantilizatzea denik irtenbidea; gaur egungo sistema kapitalista patriarkalak merkatua eta lana jarri nahi ditu erdigunean, eta geu (bizitza eta pertsonak) jartzen garen artean, jai daukagu!\nEskoben gainean jarri eta etxeko leihoetatik herriko plazetara irteteko ordua da.\nemakumea, Etxeko langileak, lan baldintzal, prekaritatea\nMartxoaren 31 Durangon


Muskizko Udala - Muskizen heziketa sexuala udal programa mantentzen du lehen eta bigarren hezkuntzan\nMuskizen heziketa sexuala udal programa mantentzen du lehen eta bigarren hezkuntzan\nMuskizko Udalak 2014 eta 2015eko ekitaldietan Lehen eta Bigarren hezkuntzan Heziketa Sexuala Udal Programari jarraipena emango dio. Guztira 18.000 euro balioko du.\nDatozen edizioetan dagoen berrikuntzarik nabarmenena Desirak-Sexología eta Generoko Zerbitzua enpresa dela kudeaketaz arduratuko dena. Muskizko Heziketa Sexuala Programaren helburuak nagusienak jarrera sexistak ekiditea, nerabeak bere gorputzaren ezagueran eta trebetasun sozialetan heztea eta, gazteekin harremana duten estamentu guztiak inplikatzea dira. Plan honen hurrengo ediziotan sare sozialen bidez ere egingo da lan nerabeekin.\nMuskizko Udalaren Berdintasuna eta Drogadikzio sailek herriko ikastetxe guztietan lan egiten du aspalditik, hain zuzen ere 5. eta 6. mailako ikasleekin lehen hezkuntzan eta 2. eta 3. mailako ikasleekin bigarren hezkuntzan, nerabeek harreman adeitsuak eta osasuntsuak manten ditzaten, autoestimua indartuz eta ikastetxetan aniztasun sexuala, adostasuna eta generoen arteko berdintasuna positibotzat hartuz.\nDesirak-Sexología eta Generoko Zerbitzua enpresak gaur egungo usteak, mitoak eta estereotipoak zalantzan jartzen dituen Heziketa Sexual programa bat aurkeztu du, dinamika ludikoa duena eta publikoaren adinaren arabera egokitzen dena, hurbiltasuna eta humorearen bidez interesa sortuz.\nMuskizko ikasleen partaidetza bultzatzeko aukeratu den bide bat aholkularitza bat on line eskaintzea da, sexualitatearen inguruko kontsultak egin ahal izateko. Baita sare sozialen erabilera ere, nerabeengana hurbiltzeko eta programa eguneratzeko mehatxu eta egoera berriak direla eta, hain zuzen ere, sexualitatea eta droga, sare sozialak beraiek, kultura artekotasuna edota aniztasun funtzionala. Arartekoaren 2012ko uztailaren txostena kontuan hartuta, Muskizko Udalak 10 eta 16 urte arteko ikasleak, irakasleak eta nerabeen familiak biltzen dituen programa afektibo-sexual integral bat sustatzen du.


'Gatz Haranaren memoria' ikuskizuna eskainiko dute gesaltzarrek - Añana - Alea.eus\n'Gatz Haranaren memoria' ikuskizuna eskainiko dute gesaltzarrek\nErredakzioa 2018-07-06 07:30\nGatz Haranean aurreko urteetan eginiko ikuskizuna. PHOT.OK\nGatzaren Azokaren beste edizio bat antolatu dute Añanako Gatz Harana Fundazioak, Añanako Udalak eta Gatzagak Elkarteak.\nGatzagen historia berreskuratuz, soinu eta argi ikuskizuna eskainiko dute bihar Gesaltza-Añanako Gatz Haranean herritarrek. Urtero antolatzen duten Gatz Azokaren barruan egingo dute antzezpena. Gatz produkzioak hondoa jo zuenean, Añanatik alde egin behar izan zuen gazkin baten bizitza kontatzen du ikuskizunak; Gatz Harana berreskuratzen ari dela jakiten duenean, herrira itzuliko da gazkina, haurtzaroko oroitzapenak eta paisaiak gogoratzeko. Ikuskizuna 22:30ean hasiko da eta ordu eta erdi iraungo du. Sarrerak salgai daude dagoeneko 15 euroan. Jesarlekurik okupatuko ez duten hiru urteko edo gutxiagoko haurrak dohainik sartu ahal izango dira.\nLeku-kopurua mugatua da eta sarrerak agortu egiten dira, beraz, sarrera aldez aurretik erostea gomendatzen dute, webgunean (www.vallesalado.com), Gatz Haraneko Bisitarien Gunean, edo Gasteizko Turismo Bulegoan. Sarrerak jasotzeko ordutegia hauxe da: 9:45etik 14:30era eta 15:45etik 19:30era Gatz Haraneko Bisitarien Gunean.\nIkuskizun nagusiaz gainera, 17:00etatik aurrera, artisauen azoka izango da, eta bitartean herrian bisitaldi antzeztuak eskainiko dira. Halaber, Gesaltza fanfarreak giroa alaituko du, eta kirolak maite dituztenentzat gazkin-boloaren modalitatean bola-joko txapelketa egingo dute, 19:00etan bola-tokian. Gainera, 20:00etan barbakoa egingo dute.


Erlaitza eskola heziketa errespetatsua proposatzen duen eskola da\n"Munduan ikusi nahi dugun aldaketa izan nahi dugulako."\n2017an irabazi asmorik gabeko IZAN elkartea sortu genuen. Lehen urtean, elkartearen helburua honakoa zen ; gurasoak heziketa errespetagarri baten bidean sustengatzea eta horregatik Saran espazio bat ireki genuen.\n2018an Erlaitza eskola aktiboa IZAN en gerizan sortu zen. Gaur egun IZAN elkartearen helburu berria Erlaitza eskola aktiboa kudeatzea eta garatzea da eta baita gure zonaldean begirunezko heziketaren tresnen berri ematea ere. Horregatik, ikastaroak edo gurasoei zuzendutako tailerrak proposatuak dira urtean zehar. (ikusi agenda/ facebook)\nIZANez gain, 2019an Erlaitzako guraso elkartea ere sortua izan da. Irabazi asmorik gabeko elkarte honen helburuak dira :\n-Erlaitzako haurren ateraldi kulturalak ahalbidetzea.\n-Gurasoeri begirunezko heziketa lantzeko tresnak proposatzea.\n-Beharretan diren familiei diru laguntzak eskaintzea, haien haurrak Erlaitzan eskolatu ahal izateko.\nErlaitza eskola aktiboak 3-11 urteko haurreri harrera egiten dio.\nUrruñako etxe polit batean kokatua dago, ingurumen aberats baten erdian.\nBide lagun/Zuzendaria : Maitexa, 10 urtez hezkuntza nazionalean lan egin duena. KEBen (komunikazio ez bortitza) haurren emozioen harreran eta pedagogia desberbinetan formatua eta beti ere proposamen berriak ikasten. Kuadro pedagogikoa zuzentzen du.\nBide lagun : Maider : Lehen hezkuntzako magisteritzako diploma, Irungo lurmaitteko sortzailea, KEB en formatzen ari, 2 haurren ama.\nBide lagun : Haira : Ama-eskolako magisteritza diploma, KEB en formatzen ari.\nIngeles bide laguna :Mireille, Astean goiz batez ingeles jolas eta tailerrak proposatzen ditu. Mireille jatorriz ingelesa da, baina gaur egun hendaian bizi da.


Elizondotik Tuterara — dantzan.eus\nHemen zaude: Hasiera › Komunitatea › Duguna - Iruñeko dantzariak › Elizondotik Tuterara\nSan Ferminak bukatu eta oraindik ere bestondoa guztiz pasa gabe genuenean, Elizondon jarri ziguten zita Baztandarren Biltzarreko lagunek. Karrozen desfilean parte hartzea egokitu zitzaigun, Aniz-ko karrozaren atzean eta, tamalez, euripean. Hala ere euriak ez zuen egunaren giro ederra zapuztu eta gustura aritu ginen ibilbidean zehar jotzen eta dantzan. Bazkaria eta bazkalostea ere ederrak izan ziren, beraz, datorren urtean (eguraldi hobeagoarekin, ahal bada) errepikatzeko prest!\nEz ziren Elizondon bukatu uztaileko jira-birak. Izan ere, uztailaren 29an Tuterara jaitsi ginen, azken urteetan ohitura bilakatu den gisan, bertako jaietan dantzatzeko, Beterri peñako lagunek gonbidatuta. Nafarroako zenbait dantza plazaratu genituen Erriberako hiriburuko hainbat karriketan: Otsagabiko dantzak, Jaurrietako Axuri-beltza, Iribasko ingurutxoa, zenbait jauzi... Eskerrak eman nahi dizkiegu Tuterako gaitariei gure dantzak haien musikarekin laguntzeagatik. Plazerra izan zen!\nBeste behin ere modu zoragarrian hartu gintuzten Tuterarrek eta bertara ere gustu handiz itzuliko gara heldu den urtean ere, plazer badute (bertan ez dago eguraldi txarraren beldurrik).\nTuterako emanaldiko argazkiak hemen ikusgai.


“Inguru bizia, giro profesional paregabea eta sektoreko enpresa liderren parte-hartze bikaina” - Maintenance\nHome / Albisteak / “Inguru bizia, giro profesional paregabea eta sektoreko enpresa liderren parte-hartze bikaina”\n“Inguru bizia, giro profesional paregabea eta sektoreko enpresa liderren parte-hartze bikaina”\nHirugarren egunez jarraian, MAINTENANCE azokak bateratu egin ditu, 70 enpresa erakusketariren eskutik, mantentze aurreratuaren baitan mantentze industrialerako, aktibo eta instalazioen kudeaketarako eta ekoizpenaren fidagarritasunerako azkeneko joerak eta berrikuntzak. Erakusketa-jarduerarekiko paraleloan, hitzaldi-programa zabala antolatu da, bai eta elkartruke profesionalerako espazioak ere. Zentzu horretan, gaur nabarmentzekoa izan dira burututako “Innovation Workshops” lantegiak, non enpresa erakusketariek beren produktu eta soluzio berritzaileenak eta teknologikoki aurreratuenak aurkezteko aukera izan duten.\nLaura Garganok, ServiceMax from GE Digital erakundeko salmenta-buruak eta Maintenance jardunaldietako hizlariak, oso modu positiboan baloratu du azokan izan duten parte-hartzea eta bereziki azpimarratu du sektorearekin batera azokak bizi izan duen bilakaera azkarra, izan ere, bere aburuz, sektorearen intentsitatea eta konplexutasuna areagotuz doaz. “Mantentze prediktiboaren eta 4.0 Industriaren joera berrien inguruko berrikuntzek frogatzen dute joera teknologiko hauek geroz eta beharrezkoagoak direla sektore honetako enpresentzat”.\n“Inguru bizia, giro profesional paregabea eta sektoreko enpresa liderren parte-hartze bikaina. Bi networking-egun lanpetu hauek GE, ServiceMax eta Opertek izenak goraipatzeko aukera eman digute”, adierazi du Laura Garganok.


Uberan - Euskal Idazleen Elkartea - "Zanbuia!" liburua eta filma aurkeztuko ditu Booktegik\n"Zanbuia!" liburua eta filma aurkeztuko ditu Booktegik\nNon: Errenteria/Orereta, Mikelazulo kultur elkartea\nMetrokoadroka kolektiboaren Zanbuia! antzezlanean oinarritutako liburua aurkeztuko du Booktegik. Horretarako ekitaldi berezia antolatu dute: batetik, Booktegi proiektuak berak ekoiztutako Zanbuia!-ri buruzko film laburra proiektatuko dute, zeinean antzezlanaren sortze prozesua azaltzen den; bestetik, Metrokoadroka taldeko kideekin solasaldia egingo dute.\nLiburu hau Eako Poesia Egunak omentzeko xedez ere plazaratu dute.\nLiburuaren egilea: Metrokoadroka kolektiboa eta Eako Poesia Egunak.\nHitzaurrea: Txakur Gorria kolektiboa.\nArgazkiak: Ikor Kotx.\nFilm labura eta liburuaren edizioa: Booktegi.


Utergak eta Otanok irabazi dute Nafarroako erremonte txapelketa - Malerreka - Erran.eus\nUtergak eta Otanok irabazi dute Nafarroako erremonte txapelketa\nTtipi-Ttapa 2021-09-13 13:00\nNafarroko erremonte txapelketako txapeldun eta txapeldunordeak, sariak banatu zituzten ordezkariekin eta omenaldia jaso zuten atletekin batera.\nLarunbatean Zubirin jokatutako finalean 35-20 irabazi zieten Otxandorena eta Azpirozi. Nafarroako hamaseigarren erremonte txapelketako finala jokatu zuten larunbatean Zubirin. Xanti Uterga doneztebarra eta Otano nagusitasunez gailendu ziren, 35-20 irabazi baitzieten Eloi Otxandorena doneztebarrari eta Azpirozi.\nPartida bikaina jokatu zuten Utergak eta Otanok eta hasieratik abantaila hartu zuten (17-9). Alde horri eutsi ez ezik handitu ere egin dute (24-10) eta partida erabat hautsi zuten. Urdinek ez zuten buelta emateko zirrikituri ikusten, beti menpean egon baitziren eta konfidantza guttirekin ageri ziren. Xanti Uterga izan zen partidako onena, baina Otanoren partida bikainak ere lagundu zion horretan. Urdinek ez zuten partida txarra jokatu, baina gorriek martxa bat edo bi gehiago izan zuten larunbatean Zubirin.\nXanti Uterga doneztebarra izan zen finaleko onena.\nLarunbateko jaialdia irekitzeko jokatu zen partidan, Matxin III.ak eta Barricartek 35-27 irabazi zieten Erburu eta Ioni.\nOmenaldia eta sari-banaketa\nTxapelak eta sariak eman aitzinetik, Erremonte Fundazioak omenaldia eta errekonozimendua eskaini nahi izan zizkion Nafarroako atletismoari. Pamplona Atlético taldeko Nerea Bermejo, Jaione Mikeo, Maitane Melero, Iker Alfonso, Manu Quijera eta Ruben Pascual izan ziren ekitaldian. Tokioko Joku Olinpikoetan eta Paraolinpikoetan finalista izandako Asier Martinez eta Izaskun Oses, aldiz, ezin izan zuten ekitaldian izan.\nSari banaketan izan ziren Matilde Añón Esteribarko alkatea eta Juan Luis Gil, Erroko udaleko zinegotzia (txapeldunordeei sariak eman zizkieten), Caixabankeko Marta González eta Nafarroako Pilota Federazioko Javier Conde (txapeldunei sariak eman zizkieten) eta Rebeca Esnaola, Nafarroako Gobernuko kultura eta kirol kontseilaria eta Nafarroako Kirol Institutuko zuzendaria den Miguel Pozueta (txapeldunei txapelak jarri zizkieten).


Araski – Zaragoza partida bertan behera geratu da jokalari baten positiboagatik\nAraskiren partida bertan behera geratu da atsedenaldian jokalari baten positiboagatik\nTalde bisitariko kide batek positibo eman du ostiralean egindako PCR test batean. Proba horren emaitza partida martxan zela ezagutu da. Larunbateko antigenoen probek ez zuten ezer atzeman.\nAraskiren eta Zaragozaren arteko norgehiagoka normaltasunez jokatu da atsedenaldira arte.\nKutxabank Araskik eta Casademont Zaragoza taldeek Emakumezkoen Endesa Ligako 8. jardunaldiari zegokion partida zuten igande honetan. Gasteizko Mendizorrotzako Kiroldegiak hartu du neurketa, eta lehendabiziko bi laurdenak normaltasun osoz igaro dira. Hala, atsedenaldira bisitariak iritsi dira aurretik bost puntugatik (26-31).\nHaatik, ez da egon bigarren zatirik, epaileek norgehiagoka bertan behera geratu behar zela iritzi baitiote, "osasun arrazoiak" zirela medio.\nLehia Espainiako Federazioak interneten duen kanalaren bidez ikusi ahal izan da, eta bertako esatariek hasiera batean azaldu dutenez, partida eteteko arrazoia Zaragozako jokalari batek positibo ematea izan da.\nGerora, Zaragozako taldeak berak ohar bat plazaratu du, eta bertan argitu duenez, bere jokalari baten positiboaren berri izateagatik geratu da neurketa bertan behera.\nOhar horretan zehaztu duenaren arabera, Aragoiko taldeak "Federazioaren protokolo guztiak" jarraitu ditu Gasteizera neurketa jokatzera bidaiatu aurretik. Hala, "larunbat arratsaldean test antigenoak egin zizkieten jokalariei zein teknikariei".\nAitzitik, ostiralean, "euren selekzioekin joatera deituta zeuden jokalariek PCR probak igaro zituzten", eta, hain zuzen ere, proba horien emaitzak Gasteizko neurketa behin hasita zegoela ezagutu dira. Proba horien emaitzen artean positibo bat zegoela jakin dutenean, Federazioari jakinarazi diote, eta hark partida bertan behera uzteko erabakia hartu du.\nEspainiako Federazioak ere antzeko azalpena eman du Twitterreko bere profil ofizialean, eta, besteak beste, zehaztu du "Federazioaren covid protokoloa bete den arren, neurketa bertan behera geratu behar izan dela zuhurtziagatik".


Sabel askearen legea - Wikipedia, entziklopedia askea.\nSabel askearen legea\nSabel askearen legea (portugesez: Lei do ventre livre) edo Rio Brancoren legea 1871n Brasilgo parlamentuak, guraso esklaboen seme-alabak libre uzteko xedea harturik, onartu zuen legea izan zen. Rio Brancoko bizkondeak, Brasilgo lehendakariak, bultzatu zuen legea eta haur haiek aske ziren arren, gurasoen jabeen lurretan egin behar zuten lan hogeita bat urtebete arte. 1888an debekatu zuten, legez, esklabotasuna Brasilen.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-6-29 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nMultimedia: Lei do Ventre Livre


Dio, 30 Urte, Madrid\nEdateko droga zenbait hilabete. Mina eta azkura sentsazioa desagertu, sentitzen dut, oso ona. Liburu web-orri ofiziala, oso azkarra da.\nAgus, 26 Urte, Bilbao\nDroga hau du gainditu nire aurreikuspen guztiak. I agindu bat handi aleak, gatz, prestatu adimen, ezer ez da berdina. Baina efektua benetan! Edaten jarraitu Urotrin. Eta nahi dut gomendatzen da, horiek duten guys dira aurrean antzeko arazo bat.


Euskaraldia da, Lauaxetan ere\nPasatako barikutik hasita, Euskaraldian murgilduta gagoz Lauaxetan ere, eta hainbat ekintza dira beronen barne gauzatu doguzanak, euskararen alde ekiteko asmoz. Aho-bizi eta buru-belarri gagoz.\nPasatako barikuan hasi zan Euskaraldia Lauaxetan, Zuzendaritza ikasle talde ezberdinekaz batzartu ondoren. Topaketa honen helburua, Zuzendaritza eta langilego guztiaren konpromisoa agertzea zan eta euskararen alde ekitea, guztion eta gutariko bakoitzaren eskuetan dagoela.\nHortik aurrera, hainbat ekintza garatu izan dira egunak joan ahala:\n-Txantxangorriaren txapen banaketa, eta berau paparrean bihotzaren alboan, dagokion lekuan mantentzeko, euskaraz jarduteko konpromisoa.\n-Kuaderno Zuzentzailea, eta beronegaz egunerokoan gazteleraz erabiltzen diran esamoldeen bilketa, geroago euskarazko parea bilatzeko helburuz.\n-Euskaraldiaren abesti eta dantzaren erakusketa, Euskara plazaratu eta ospatzeko asmoz.\nEta horretan gabiz aste honetan murgilduta, euskararen alde ekiteko beste aukera bat dala ulertuz, baina euskara egiteko konpromisoa eta aukera urtean zehar 365 egunetan daukagula pentsatuz.\nHorren alde ekiten dau hain zuzen ere Lauaxeta Ikastolako Euskara Batzordeak. Bere inguruko informazio gehiago izateko, klikatu ondoko lotura.\nEuskaraldiaren inguruko informazio gehiago eskuratzeko, klikatu beste lotura hau.


Zergen ebazpenak: Estatu kideek bidegabe laguntzen al diete multinazionalei zerga gutxiago ordaintzen? - EBko kazetaria\nParlamentariak batzorde berezi bat ezartzeko alde bozkatu zerga epaiak begiratu\nZerga-agintaritzak emandako dokumentua da, aldez aurretik zehaztutako korporazioko zerga nola kalkulatuko den eta zerga-xedapenak erabiliko diren. Guztiz legezkoak dira, eta inork ez du horietako kentzeko aukerarik.Legebiltzarraren eginkizuna\ntaxutzen zerga epaiak, zerga agintariek dute diskrezioa zabal. Batzordeak kezkatuta dagoela herrialde batzuetan dute zerga korporazio zenbait zama arintzeko, zerga gutxiago ordaindu horiek uzteko eta, beraz, horiek abantaila lehiakorra emanez erabiltzen dira\nhau da modu selektiboan egiten bada (multinazionaletan adibidez bakarra, baina ez etxeko enpresak for), estatuko laguntza, debekatuta dago bertan zenbatekoa da.\nBatzordeak dio zerga bilioi euro arte galtzen direla urtero zerga ihesaren eta saihestearen ondorioz, eta horrek korporazioen zerga planifikazio erasokorra dakar.\nGai erlazionatuak:AmazonAppleezaugarriFiatfull-imagelehentasunezko zerga tratamendualehentasunezko tratamenduamultinazional epaiakZerga agintaritzakzerga-zamazerga epaiakzerga tratamenduatratamendu


Atochako geltokia - Wikipedia, entziklopedia askea.\nEz nahasi Atotxako geltokia bezala ere ezagutzen den Donostiako geltokiarekin.\n1851ko otsailaren 9a\nAtocha Madrilgo Erkidegoko tren geltoki-talde nagusia da, Madril udalerrian kokatuta dagoena.\nTaldea hiru geltokiak osatzen dute:\nAtochako Ateko geltokia, abiadura handiko trenak eta distantzia luzeko tren gehienak hartzen dituena.\nAtocha-Aldiriak geltokia, Madrilgo Renfe Aldiriak eta distantzia ertaineko trenak hartzen dituena.\nAtocha Renfe geltokia, taldeari zerbitzua ematen dion Madrilgo metroaren geltokia.\n1.1 Atochako geralekua\n1.2 Madrilgo geltoki nagusia\n1.3 Eguerdiko geltokia\n1.4 1992ko birmoldaketa\n1.4.1 M11ko atentatuak\nMadrilen trenbide bat ezartzeko lehen saiakerak Pontejoseko alkate korrejidore Marques Viudok egindako gestioen ondorio dira; izan ere, 1829an proiektu bat sustatzen saiatu zen, Aranjuez eta Madril trenbide baten bidez lotzeko asmoz. Pontejosen ideiak porrot egin zuen arrazoi ekonomikoengatik. Geroago Pedro de Lara y Meliá ingeniari espainiarrari gertatu zitzaion bezala, 1844ko apirilean sortutako Caminos de Hierro de María Cristina izeneko tren konpainiarekin. Pedro de Larak Estatuaren lizentzia lortu zuen Aranjueztik Alacantera behin-behineko trenbidea egiteko. Emakida ezarritako egunean iraungitzen da, hasierako helburua lortu gabe, ez baitu beharrezko finantziazioa lortu. Azkenik, ustiapena Salamancako markesaren alde ematen da, eta errege-agindu bidez esleitzen da 1845eko apirilaren 6an. Linea honetako lanak 1846ko maiatzaren 4an hasten dira. Salamancako markesa, Ogasun ministro izendatua, 1848an Narvaezen gobernuak presaka jazarrita ihes egitera behartua izan zen. Estatuaren akusazioa kargua prebarikatuz eta bere esku dituen trenbide lanen aldeko baimenak emanez erabili izana da. Gertaera honek, Atochako jatorrizko geltokiaren eraikuntza lanak urtebetez eteten ditu.\nAtochako geralekua[aldatu | aldatu iturburu kodea]\nHandik urtebetera erbestetik itzultzean, Salamancako markesa Eugène Flachat ingeniari frantsesarekin Madrilen sartu zen. Kontratazio hori erabakigarria izan zen Madril-Aranjuez burdinbideko lanak behin betiko berraktibatzeko. Lan hauek, Victor Lenoir arkitekto frantziarraren diseinuengatik aholkatuak izan ziren. Lehen linea hau, Madril-Aranjuez, erabilera pribatukoa zen, Errege Etxeko dibertimendu esklusibotzat hartua. Atochako ontziralekua 1851ko otsailaren 9an inauguratu zen. Ontziraleku izena ohikoa zen garai hartan tren-geltoki primitiboak definitzeko. Ontziraleku hau Atochatik gertu kokatzen da, Madrilgo harresietatik kanpo, non, eraikitako lursailik ez egoteak, bere eraikuntza sinplifikatzen zuen. Garai hartako grabatuek adierazten dutenez, lehen geltoki hau eraikin xumea zen eta bidaiarien garraiora egokitzen ari da pixkanaka.\nKonpondu beharreko arazo urbanistikoa izan zen ontziralekua non kokatu erabakitzea; izan ere, Retiroko lorategiak egoteak eta San Blasetik altxatzeak ekialdetik sartzea eragozten zuen, Manzanares ibaia, hegoaldera oztopatzen duena. Errege Behatokia (desagertutako San Blas ermitaren ondoan), Atochako komentua, lorategi botanikoa eta San Carlos Kirurgia Ikastetxea zeuden eszenatoki batean kokatua. Ontziralekua aukeratzeak, Prado pasealekuaren ibilbidea berriro pentsatu beharra ekarri zuen. Azkenik, Aranjuezerako irteeran Madrilgo erdigunetik gertuen zegoen jenderik gabeko tokia aukeratu zen. Ontziralekuaren kota Atochako Glorietaren sestratik hamaika metrora zegoen.\nAtochako ontziralekuaren solairu txikia zela eta, tren-makineriaren instalazio gehienak Aranjuezko ontziralekuan zeuden hasieran, hau da, hasierako zortzi lokomotorak aparkatzeko tokia eta mantentze- eta konponketa-lanetarako guneak. Hasierako ontziralekuaren funtzionamenduaren lehen urteetan, Madrilgo biztanleria hazten hasi zen, Isabel II.aren kanala Madrilgo kaleak irrist egiten hasi zen Lozoya ibaiaren urekin eta Carlos María de Castro ingeniariak Madrilgo zabalguneko hirigintza-plan bat diseinatu zuen. Castroko hirigintza-plana ez zen gauzatu, neurri batean, Atochatik egindako trenbide berriaren trazaduragatik; izan ere, eremu horretako industria-irizpideari ematen zion lehentasuna, eta ez XVII. eta XVIII. mendeetatik zetorren aisialdi-eremuari. Alacant eta Madril arteko trenbidea 1858ko martxoaren 15ean amaitu zen.\nJose Salamancakoaren hasierako planei esker, linea bat ezarri zen Alacantetik Madrilera, eta horrek trafikoa handitzea eta geltokira bidaiari gehiago etortzea ahalbidetuko zuen. Atochako ontziteria zen ibilbidearen terminala. José Salamancakoak Riofloridoko markesaren aldeko kontzesioa galdu zuen 1852an trenbidearen akziodun nagusi bihurtu zuen finantza operazio batean. Urte batzuk geroago Madriletik Zaragoza eta Alacanterako Burdinbide Konpainia eratu zen, non Madril — Zaragoza burdinbideko inbertitzaileak Madril-Alacantetik doan Riofloridoko markesekoarekin elkartu ziren. Enkante publiko bidezko emakida 1856ko otsailaren 24an eman zitzaion MZAri. Horrela, ardatz honen trafikoa Atochan zentralizatu ahal izango zen, 1896an erabat erabakita ez zegoena, linea bakoitzerako geltoki baten ideia zegoelarik. Nazioko gobernuak hiru lineen trafikoa zentralizatzea posible ote zen aztertzea erabaki zuen (oraindik eraikuntza fase ezberdinetan): Madril-Zaragozakoa, Mediterraneokoa (Madril-Alacant) eta Iparraldeko Konpainiakoa (Madril-Valladolid). Hori dela eta, 1854an, José Almazán Administrazioko bide-ingeniariari eskatu zitzaion geltoki horretarako kokalekurik onena aukeratzeko azterketa bat egiteko. Azterketaren emaitza Atochako ontziralekuaren aldekoa izan zen.\nMadrilgo geltoki nagusia[aldatu | aldatu iturburu kodea]\nMadrilgo etorkizuneko geltoki nagusiaren kokapena, José Almazánen txostenean idatzi bezala, irtenbide ekonomikoena eta praktikoena izan zen, desjabetze handiak eta ingurabide-adar gehiegi egitea saihestuz geltoki periferikoen artean, elkarrengandik oso bereizita. Gainera, txostenean bazegoen ikuspegi estrategiko bat, etorkizunean Atochako geltoki bat Chamartingo beste geltoki batekin lotzeko aukera planteatzen zuena, Abroñigal errekaren arroari jarraituz, horrela penintsulako iparraldeko eta hegoaldeko ardatza lotuz. Jose Almazanen txostena erabakigarria izan zen etorkizuneko Atochako geltokia ezartzeko. Hala ere, txostenak kritikak jaso zituen prentsan, eta Francisco Coello bezalako egileak geltokiaren kokapenaren aurka agertu ziren, Iparraldeko trenbideak hegoaldera jaistera behartzen dituelako. Iparraldeko lerroei buruzko eztabaidak beranduago jarraitu zuen. Madril-Zaragoza lineako ingeniariek, hasieran, beren lineako geltokia Recoletoseko Atetik gertu jartzea proposatu zuten, eta, azkenean, gobernuaren txostenari atxikitzearen ondorioz, ontziralekua MZA enpresak hartu zuen.\nHamarkada batzuk lehenago sortu zen ontziralekua, Aranjuez-Madril lineako terminal soil gisa, MZA konpainiaren txostenaren eta erabakien ondoren, bidaiari asko eta tren trafiko handia hartzea aurreikusten da. Horrela, MZA tren-konpainiak geltoki handiago bat eraikitzea erabaki du, aurreikusitako eskaerari eusteko. Mugako lursailak desjabetzen dira, lokomotorak mantentzeko azpiegiturak sortzeko eta salgaien geltokirako. Lanak, hasiera batean, Adolphe Jullien ingeniari frantziarrak zuzentzen ditu, tren-makinen aukeraketan parte hartzen duena, salgaien geltoki berriaren hasierako diseinuan, baita administrazio eta bulego eraikinetan ere (dotore kokatu zirenak ontziraleku zaharraren aurrean).\n1851ko otsailaren 9an inauguratu zen, Madrilgo lehen tren geltokia zena. Bidaiarien kopuruak gora egin zuen, eta laster zabalguneak egin behar izan zituzten eskariaren gorakadara egokitzeko. 1860an hasi ziren zabaltze-lanak, behin betikoak izan ez arren, bidaiarien joan-etorria eta hazkundea konpainiaren aurreikuspenetan espero zena baino askoz handiagoak zirela erakusten dute. Bigarren handitze hau egiteko aukeratu zen arkitektoa Victor-Benoît Lenoir frantziarra izan zen, burdinazko arkitekturaren ezagutzaile handia eta Grand Zentralaren egilea. Geltokiaren aurrean dagoen administrazio-eraikinaz arduratzen da. 1863an, Parisko bere estudiotik planoak bidali zituen, handik hilabete gutxira hil zen arte, egoera honek, eraikin administratiboen lanak luzatzen dituelarik, Pariseko arkitektoaren oinordekoekin izandako auzi baten ondorioz. Espainiako gobernuak MZA konpainiaren kudeaketan esku hartzen du, Madril-Zaragoza linean zerbitzu handiagoa eskatzeko. 1863ko maiatzaren 15ean errege agindu bat eman zen, konpainiari geltoki berria epe jakin batean aurkezteko eskatuz, geltokiaren proiektu deskribatzaile batekin.\nGeltoki berriaren arazoak larriagotzen dira 1864ko otsailaren 24tik 25erako gauean bere egituraren zati handi bat suntsitu zuen sute batekin, batez ere egurrezko eraikuntza ugari zegoen nasaren estalkian. Suteak lantegien atalean gertatu ziren, urte horretako ekainaren erdialdean. Eraikuntzan burdina erabiltzen duten egiturak berritzeko proiektuak aurkeztu dira, egituretako suteak saihesteko. Hirurogeiko hamarkadan Iparraldeko geltokia eraikitzen hasi zen. Tranbiak Madrilen agertzen dira eta linea batzuek bidaiariak eramaten dituzte geltokitik Madrilgo erdigunera, 1899an elektrifikatutako lehen linea funtzionatzen du. Burdinazko eraikitzaileen bila hasi ziren Espainian, eta, azkenean, esperientzia handiagoko etxe frantsesak aukeratu zituzten: Fives-Lille. Gobernuaren eskakizun batzuk teknikoki arbuiatuak dira, nasen nabeen luzapena kasu, lurraren eraketa topografikoaren ondorioz. geltokiaren diseinuaren berritzeak ia hamarkada bat irauten du, estalkia solairu batean altxatzea pentsatzen da, estalkiaren euskarri gisa metalezko zertxak, burdinurtuzko zutabeak barne hartuz. Aurkeztutako bi proiektuek, 1867ko hasierakoak eta 1878koak, eskari gero eta handiagoaren eskakizunak betetzeko balio izan zuten. Azkenik, 1880an bat agertzen da, nabeko hormen artean berrogei metroko argi distantzia lortzeko. geltoki berriak egituraketa- eta banaketa-azterlan asko eskatzen zituen. Parisko enpresa, gobernu eta batzordearen irizpideak bateratu egin behar izan ziren, azkenean interes guztiekin bat zetorren proiektu bat aurkeztu zen arte. Denbora horretan, handik gertu, Deliciaseko geltokia eraiki zen (1880. urtean inauguratua), MCP trenbidearen jabetzakoa.\nEguerdiko geltokia[aldatu | aldatu iturburu kodea]\nGeltoki berriaren proiektuak denboran luzatzen ziren. Aldaketa honekin, konpainiak 1876an gobernuak ezarri zituen barne arazoak eta aginduak konpondu nahi ditu. Azkenik, bi proiektu aurkezten dira, lehena konpainiako arkitektoak sinatua: Gerardo de la Puente, eta bigarrena Alberto de Palacio y Elissague arkitektoak burutua. Birmoldatuko den behin betiko proiektuari buruzko erabakia 1883ko otsailaren 7an hartu zen. Onartutako proiektuak berrogeita zortzi metroko bao-nabea eskaintzen du, eta, horri esker, sei bide sartzen ziren barruan. Erdiko habeartea adreiluzko pareten eta burdin urtuzko arku eta pilastren nahasketa bat izango litzateke. Geltoki eraikin berri honen ondorioz, espazio gehiago behar da, eta horretarako Victor Lenoir arkitektoak hasieran egin zuen administrazio eraikina eraitsi behar da. Administrazio-eraikinak geltokiaren gorputzetik banandu eta Bartzelona Hiria etorbidearen hasieran kokatzen dira (Campanilla izeneko lekuan). Patioek banatzen dituzten eta pasabideek lotzen dituzten hiru eraikinek osatzen duten multzo baten zati dira. Lekua dagoenez, instalazio osagarriak, Atochako hasierako eremutik Cerro de la Plata aldera hedatzen dira ezkerretik eta Mendez Álvaro aldera eskuinetik. Behin proiektua onartuta, xehetasunak lantzen hasten dira, sasoikako arkitektoak kontratatzen dira (hau da, lanaldi partzialekoak), hala nola José López Sallaberry eta Enrique Sánchez Sedeño. Aldi berean, konstruktoreak bilatzen dira, Willebroecken Société Anonyme de Construction et des Ateliers aukeratuz, Bruselan kokatua eta Leopoldo Valentinek zuzendua. Belgikako elkarte hau (Espainiako lan zibiletan eskarmentua zuena) Gran Nave Centraleko eraikitzailea izango zen, MZA, Messieur de Saint-Jamesek kontratatutako ingeniari gazteak asmatua, 1867ko Parisko Erakusketa Unibertsalean altzairuaren arkitekturaren arloan erakutsitako aurrerapenetan inspiratua.\nGeltokiaren proiektu berria bost urtez prestatu ondoren, 1889ko otsailean onartu zen eta 1890eko martxoan errege agindu bidez onartu zen. Noiz hasi ziren geltokiko lanak, Gustave Eiffelen laguntzaile bat zen Alberto de Palacioren zuzendaritzapean, lau urte iraun zutenak. Société Anonyme de Construction et des Ateliers de Willebroeck erakundeak bere ordezkaria Leon Beau ingeniaria izan zuen, estalkia muntatzeko lanen arduraduna. Adreiluak dira, oro har, eraikuntza-elementu nagusia, hondar fin prentsatuzko gorriak, Murtzia eta Guadalajarako teilatuetatik datozenak, eta Arizako apaingarri zuriak. Apaingarriak terrakotaz egiten dira, eta, horri esker, adreiluzko paramentuekin oso kontsonantea den barrualdeko apainketa bat egin daiteke. Ezkaratz barruko estilo arkitektonikoa eklektikoa da, oso ohikoa garai hartan. Atariko lanak 1892ko abenduaren amaieran amaitzen dira, Tarragonatik Bartzelonarako eta Frantziarako trenbideen konpainiak bat egin eta Valladolid-Ariza linea erostearekin batera.\nGeltoki berrirako diseinatutako nabe nagusiak 152 metroko luzera, 27 metroko altuera eta 48 metroko argia zituen. Burdinazko estalkia Belgikan eraiki zen De Dion motako egitura zurruneko sistemarekin. U formako oinplanoko egitura, Karlos V.a enperadorearen biribilgunera ematen duen muturretik itxita geratu zen, non burdinazko armadura bereizgarria dagoen, geltokiaren fatxadaren forma duena, erdiko erlojua eta bi txorrota aurrez aurre dituela. XIX. mendeko trenbide-arkitekturako artelana da, Europako hiriburuetako geltoki asko baino zabalagoa. Deliciasko geltokia, luzeagoa izanik, argi gutxiagokoa zen (34 m), Norteko geltokiak, bete-betean zegoenak, 40 metro zituen. 1892an inauguratu zen, Hegoaldeko Geltokia izenarekin. Atondoaren barne-egiturari esker, bi mila pertsonak zirkulatu ahal zuten barruan. Bertan, txartelen salmenta, ekipajeen fakturazioa, telegrafo zerbitzuak, posta zerbitzuak, zerbitzu medikoak, polizia, lampisteria, bero-saltzaileak, geltokiko buruaren eta buruordearen bulegoak erabiltzen ziren. Barruko espazioen artean, Errege Aretoa izenekoa nabarmentzen da, hiru gela dituena: ataria, apain-mahaia eta itxarongela, Luis XVI.aren estiloan apaindua.\nEspainiak Lehen Mundu Gerran izan zuen posizioaren ondorioz, garraio-eskaria aldatu egin zen. 1917an jada ez dago handitzeko lur gehiago, eta sailkapen geltokia Cerro Negron (Getafe) kokatu behar da, geltokitik urrun. Ingurua urbanizatzen hasi da, eta gero eta zailagoa da desjabetzea, espazioa handitzeko. MZA tren-enpresak uste du handitze eta hobekuntza berriak egingo direla. geltokiak elkarren artean lotzea da asmo handienetako bat: trenbideko korridore berdearekin hasten da eta, ondoren, Atocha - Chamartín. geltokiaren presentziak hotel-jarduera sortzen du, hiriko luxuzko lehen hoteletako bi inguruetan kokatzea eraginez: Palace Hotela eta Ritz Hotela.\n1921ean Madrilgo metroaren linearen handitzea inauguratu zen, geltokia hiriaren erdigunearekin lotzen duena. Madrilgo metroak, urte batzuk lehenago, bere lehen metropoli-linetako bat irekitzen du, eta iparralderantz egiten du Victoria Erreginaren hiribiderantz, hegoaldearekin eta Atochako geltokiarekin lotu beharrean. Gerra Zibilaren lehen uneetan, Madrilen, txekiar bihurtu zen. Madrilen defentsan, aireko bonbardaketa gogorrak jasan ditu geltokiak, helburu militar garrantzitsua bihurtu baita. 1957an geltokia elektrifikatu zen eta 1967an Chamartingo geltokiranzko lineei jarraipena ematen zien Risako tunela inauguratu zen.\nChamartingo geltokia eraikitzeko lehen lur-berdinketak 1933an hasi ziren arren, Gerra Zibilak Chamartin eta Burgoseko zuzeneko linea berriari lotutako trenbide proiektu guztiak geldiarazi zituen. 1967 arte ez zen geltokia berriz martxan jartzen hasi. 1941ean MZA tren konpainia desagertu zen eta RENFEn nazionalizatu zen. 1969ko uztailaren 1ean, Chamartingo geltokia inauguratu ondoren, Deliciasko bizilaguna behin betiko itxi zen bidaiarien joan-etorrietarako, eta 1971n merkantzietarako. Trenbidearen Museoa bihurtu zen. Iparraldeko geltokiak Galiziako trafikoari eutsi zion 1990eko hamarkadara arte. Gainbehera egon zen denbora horretan, Atochako geltokia zerbitzuan egon zen, eta beste geltoki batzuek uzten zuten trafikoaren zati bat xurgatu zuen.\n1968an, Atochako biribilgunean, maila desberdineko hiru pasabide zituzten bide-loturak eraiki ziren. Bere multzo osoak kilometro bat baino gehiago neurtzen zuen, eta "Atochako Scalextric" (pasabide garaia) ezizena jaso zuen, ardatz honek geltokia ezkutatu zuen eta estetikoki kritikatua izan zen. 1985ean "Atochako Scalextric" kentzeko eta Atochako biribilgunea birmoldatzeko lanak hasi ziren. Geltokiak distantzia laburreko sare batean konektatzeko beharra sortzen da, aldiriko sarea esaten zaion horretan, garraio-eremua sortu berri den Madrilgo Erkidegokoa da soilik. Geltokia, hegoaldeko arkuaren aldiriko sarearen funtsezko pieza bihurtzen da. 1980ko hamarkadaren amaieran, geltokiak saturazio-sintomak eta instalazio-eskasia zituen.\n1979ko uztailaren 29an, Euskadi Ta Askatasunak jarritako bonba batek eztanda egin zuen Atochako geltokian, eta bost pertsona hil ziren, zauritu ugari eta kalte material handiak eraginez. Bonba geltokiko kontsignen gunean zegoen. Atochaz gain, beste bi bonba lehertu ziren Chamartingo geltokian eta Barajasko aireportuan, hurrenez hurren.\n1988ko uztailaren 27an, Madrilgo metroaren geltoki berriak eta Atocha-Aldiriak geltokia multzora gehitu ziren. Geltoki honek hamar nasa ditu eta estalkia disuasio-aparkaleku gisa erabiltzen da. Madrilgo eta metropoli-eremuko biztanleen artean dagoen garraio-arazoa konpondu nahi da, Mangada, Moneo eta Ridruejo arkitektoek Hiri Antolamenduko Plan Orokorrean pentsatutako Atocha Operazioarekin. Lur gainean, geltokia udal-autobusen sarearekin lotzeko ahalegina egiten da, horretarako kai espezifikoak gaituz. Geltokiaren helburua, XX. mendearen amaieran, trenbideko trafikoa aldirietatik eta ibilbide luzetik bereiztea zen. Delicias, Peñuelas eta Imperial bezalako geltokiak desagertzeak geltoki zaharrak Atocharekin lotzen zituzten trenbideek okupatutako lurrak urbanizatzea eta mila eta berrehun etxebizitza baino gehiago eraikitzea eragin zuen.\n1992ko birmoldaketa[aldatu | aldatu iturburu kodea]\nGeltokiaren tamaina ez zen nahikoa Espainiara abiadura handia iristeko, eta, beraz, Andaluziarako trenbide-sarbide berria eraiki zenean, Madril-Sevilla abiadura handiko burdinbidean bihurtu zena, geltokiaren birmoldaketa handi bat planifikatu zen Rafael Moneo arkitektoaren zuzendaritzapean. 1985etik 1992ra bitartean, edukiera handiko 2 geltoki berri eraiki ziren: Atochako Ateko geltokia, abiadura handiko linea berria hartuko zuena eta jatorrizko geltokiaren atzean zegoena, eta Atocha-Aldiriak geltokia, Castellanako tunelerantz jarraitzen duten lineak hartuko zituena. Eraikuntzak Atocha aldirietako geltokiak eta Atocha Renfe Madrilgo metroaren geltokiak batzen dituen trukagailu bat barne hartu zuen.\nJatorrizko geltokia kontserbatu egin zen, eta, bere barnean, beste geltokietarako sarbidea ematen duen ataria eraiki zen. Atarian lorategi tropikal bat dago, lehen bideek eta nasek hartu zuten lekua hartzen duena. Negutegi honek 260 espezietako 7 200 landare inguru ditu. Aurrealdean, urmaelak daude. Urmael horietan, XX. mendearen amaieran, pertsona askok uretako landareen tokian maskota exotikoak utzi dituzte, hala nola Floridako dortokak, oskol biguneko dortokak (Apalone spinifera), plecostomusak eta koloretako arrainak, besteak beste. Atarian distantzia luzeko txartelak saltzeko tokiak utzi ziren, bidaiariarentzako arreta. Denborarekin, janari lasterreko zerbitzuak, jatetxeak eta erakusketa tematiko ibiltariak kokatu ziren.\nOndoren, Madril-Perpinyà abiadura handiko burdinbidea inauguratu da, Atochako Ateko geltokian amaitzen dena. Atochara eta Chamartinera iristen diren abiadura handiko lineak lotzeko, Madril-Valentzia abiadura handiko burdinbidea Chamartingo geltokian amaitzen da, Atochatik pasatuz, bi geltokiak Castellanako hirugarren tunel baten bidez lotuz. Tunelak Atochako Atearen azpian dagoen geltoki bat hartzen du, multzoaren hirugarren geltokia izango dena.\nXX. mendeko azken hamarkadan egindako obrei esker, aldiriko lineak gehitu dira eta metroaren metropoli-saretik sarbideak zabaldu dira. Ondorioz, instalazioak intentsiboki erabiltzen dira. Chamartingo geltokiarekin lotzeko zerbitzua handitzeko ahaleginari ekin zitzaion, eta, horretarako, Barrearen tunelaren hodiak handitu ziren, hasieran Madrilgo erdigunearekin lotuz, ondoren abiadura handiko trenak geltoki batetik bestera igaro ahal izateko.\nAlta, ertain eta hurbileko segregazioaren ondorioz, pluralean deitzen da: Atochako geltokiak. Barrearen tuneleko obrei esker, 2008an Atochara sartu ahal izango da Puerta del Soletik. Zentzu berean, Atochako abiadura handiko instalazioak Chamartinekin lotzen dira abiadura handiko tunel espezifiko baten bidez.\nGeltokiko lorategi tropikala\n↑ Alberto del Palacio Elissague, Estación del Mediodía (Atocha), Madrid, Nueva forma: arquitectura, urbanismo, diseño, ambiente, arte, ISSN 0029-5825, Nº 60-61, págs. 6-13, 1971.\n↑ Ventosa, Javier R., La gran vía ferroviaria. Calado el túnel de alta velocidad entre las estaciones madrileñas de Chamartín y Puerta de Atocha, Revista del Ministerio de Fomento, 2011 MAR; (604), ISSN 1577-4589, pág. 4-11, 2011.\n↑ Javier Rodríguez Lázaro, Los primeros ferrocarriles, Madrid, Ed. AKAL, pág. 48, 2000.\n↑ Pedro Dávila, Un prestigioso e ilustre inventor bilbaíno don Alberto de Palacio, verdadero autor del Puente de Vizcaya, Obras, núm: 107, pp. 32-35, 1966.\n↑ (Gaztelaniaz) País, El. (1979-07-30). «ETA (p-m) reivindica el triple atentado de Madrid y anuncia de nuevas acciones» El País ISSN 1134-6582. (Noiz kontsultatua: 2021-01-16).\nAtochako geltokiaren deskribapena eta argazkiak. Madrilgo Turismo gida. (Gaztelaniaz)\n40°24′25.42″N 3°41′29.05″W / 40.4070611°N 3.6914028°W / 40.4070611; -3.6914028


Harremanak 3.0: gazteen sexualitatearen esku-hartzea espazio digitalean :: ikasi :: Udako Euskal Unibertsitatea\nHarremanak 3.0: gazteen sexualitatearen esku-hartzea espazio digitalean\nOrdutegia: asteartea eta asteazkena. 09:00-14:00/15:30-17:30\nMatrikula-epearen bukaera: 2019(e)ko ekainaren 20a\nIkastaro hau, UEUren Iruñeko udako ikastaroen artean eskainiko da, ekainaren 25 eta 26an.\nSare sozialak gure bizitzaren parte bilakatu dira. Esku artean tresna oso aberasgarriak jarri dizkigute, baina gehienetan ez dugu hauen inguruko informaziorik jasotzen eta ez ditugu hauek ondo erabiltzeko inolako lanketarik egiten. Ondorioz, sextinga, zibersexua zein ziberjazarpena bezalako fenomenoak sortzen dira; askotan, identifikatzeko eta hauei aurre egiteko baliabide eza izanik. Horretaz gain, pornografiaren kontsumoa gero eta goiztiarragoa eta handiagoa da gazteen intimitatean eta harremanetan eragin zuzena izanik.\nGuzti honekin, ikastaro honen bitartez, harremantzeko espazio berri hauen ezaugarriak ezagutzeko aukera izango dugu, ondorio larriak ekiditzeko gakoak ikusi eta prebentziorako bide desberdinen inguruan hausnartuko dugu, betiere ikuspegi positibo batetik.\nSexologoa. Sare sozialetan eta berdintasunean aditua. Emaize Sexologia Zentroko kidea.\nArlo sexual eta erotikoan baliabide digitalek nerabeen adierazteko, komunikatzeko eta harremanak izateko eran zer nolako eragina duten ezagutzea arriskuak gutxitzeko asmoz.\n• Nerabeen identitatea sortzerakoan baliabide digitalek duten garrantziaren berri izatea.\n• Mundu birtualean, komunikabide digitalen bidez izaten diren topaketa erotikoen ezaugarri bereziak aztertzea.\n• Sare sozialetan eta beste komunikazio-plataforma batzuetan, gortea egiteko eta seduzitzeko betetzen diren erritoak aztertzea.\n• Nerabeek sareetan izaten duten gehiegizko erakustaldi erotikoan eta emozionalean eragiten duten faktoreak aztertzea.\n• Azken hamarkadetan pornografiak izandako eboluzioa aztertzea, bai eta Internet bidez izan duen hedadura masiboa eta honek nerabeengan duen inpaktua ezagutzea.\n• Harreman, Informazio eta Komunikazioaren Teknologiak ondo erabiltzen irakasteko jarraibideak ematea, arriskuak gutxitze aldera.\n• Sexualitateari arreta: arriskuetatik, beharrak lantzera.\n• Gazteek erabiltzen dituzten sare sozialen ezaugarri nagusiak.\n• Pornografiaren eragina gazteen sexualitatean.\n• Maitasuna, maitemitzea eta sedukzioa espazio digitalean.\n• Plano digitalean sortu daitezkeen egoera konplexuen kudeaketa: sextinga, groominga, ziberexua, ziberjazarpena…\n• IKTak ondo erabiltzeko gakoak eta baliabideak.\nTeorikoa eta praktikoa. Zenbait eduki teoriko helarazteaz gain, mota askotako edukiei eta materialei buruzko azterketa, eztabaida eta gogoeta egiteko esparruak sortuko dira, banaka zein taldeka. Parte-hartzaileen interesei eta beharrei etengabe egokitzeko, saio guztiak taldeko dinamika autoebaluatzaile baten bidez amaituko dira.\nIkastaro hau Nafarroako Gobernuko Hezkuntza departamentuak, irakasleen etengabeko prestakuntza gisa homologatu du. Homologazio zenbakia: 214/2019ko apirilak 23. Kreditu bat eta erdi (1,5) eskuratu ahal izango dira.\nSexualitateariarreta, Harremanakdigitalean, Saresozialak, Iruñeko ikastaroak


EuskoTrenek datorren larunbateko gauean zehar autobusen zerbitzuak indartuko ditu ordu aldaketa ofiziala dela eta | Euskotren\nBezeroenganako arreta Oharrak Info Korporatiboa EuskoTrenek datorren larunbateko gauean zehar autobusen zerbitzuak indartuko ditu ordu aldaketa ofiziala dela eta Hasiera :: EuskoTrenek datorren larunbateko gauean zehar autobusen zerbitzuak indartuko ditu ordu aldaketa ofiziala dela eta EuskoTrenek datorren larunbateko gauean zehar autobusen zerbitzuak indartuko ditu ordu aldaketa ofiziala dela eta\nEusko Jaurlaritzako Etxebizitza, Herri Lan eta Garraio Sailaren esku dagoen EuskoTren sozietate publikoak, larunbateko, urriaren 29ko, gauean zehar Gipuzkoako autobusen zerbitzuak indartuko ditu, ordu aldaketa ofiziala dela eta (goizaldeko 3:00etan 2:00ak izango dira).\nHain zuzen ere, EuskoTrenek autobusen 6 zirkulazio berezi jarriko ditu, horren ondorioz bezeroek gaueko 28 autobus izango dituzte eta ondoren adierazten den bezala egongo dira banandurik:\nZUMAIA – DONOSTIA LINEA: guztira gaueko 10 zirkulazio.\nZumaiatik autobusen irteera 23:00etan, 1:00ean, 2:00etan (ordu ofizial berria, 3:00etan 2:00ak izango baitira), 3:00etan (ordu ofizial berria) eta 5:00etan.\nDonostiatik autobusen irteera 0:00etan, 2:00etan (ordu aldaketa baino lehenago), 2:00etan (ordu ofizial berria, 3:00etan 2:00ak izango baitira), 4:00etan eta 6:00etan.\nEIBAR – ONDARROA LINEA: guztira gaueko 10 zirkulazio.\nEibartik autobusen irteera 0:30ean, 2:30ean (ordu aldaketa baino lehenago), 2:30ean (ordu ofizial berria, 3:00etan 2:00ak izango baitira), 4:30ean eta 6:00etan.\nOndarroatik autobusen irteera 23:45ean, 1:45ean, 2:45ean (ordu ofizial berria, 3:00etan 2:00ak izango baitira), 3:45ean (ordu ofizial berria) eta 5:45ean.\nEIBAR – AZPEITIA LINEA: guztira gaueko 8 zirkulazio.\nEibartik autobusen irteera ondorengo orduetan: 1:30ean, 2:30ean (ordu ofizial berria, 3:00etan 2:00ak izango baitira), 3:30ean (ordu ofizial berria) eta 5:30ean.\nAzpeititik autobusen irteera 0:45ean, 2:45ean (ordu aldaketa baino lehenago), 2:45ean (ordu ofizial berria, 3:00etan 2:00ak izango baitira) eta 4:45ean.\nEuskoTrenek urteko larunbat guztietan LURRALDEBUS sisteman sartuta dauden aipatutako lineatan autobusen gaueko zerbitzuak eskaintzen ditu. Zumaia – Donostia dagokion linean, udako eskaintza indarrean dagoen aldian zehar zerbitzua hedatu egiten da. Informazio gehiago behar duten erabiltzaileek EuskoTrenen honako telefono zenbakira dei dezakete: 902 543 210. Horrez gain informazioa jaso dezakete ohiko autobus geralekuetan, eta baita Konpainiaren web gunean ere: www.euskotren.es.


Pirateria jakinbide bihurtzen denean - GARA\n2008 november 19\nGARA > Idatzia > Iritzia > Jo puntua\nMikel Aramendi Kazetaria\nPirateria jakinbide bihurtzen denean\nHorretan dirau jolas itxura ere hartu duen drama esperpentikoak: «Faina»ren edukia Somalian sakabana ez dadin, munduko parte hura dena zukutzeko adinako armada dago zelatan... baina gehiago busti gabe, badaezpada\nIraileko azken asteburuan somaliar piratek «Faina» merkatal ontzia bahitu zutenean norbaitek telebistako lantalde bat haraino bidaltzeko zuhurtzia izan balu, seguru asko udazkeneko reality show-rik erakargarriena eskuratuko zuen... protagonisten onespena medio. Munduko errealitate gordinaren realitya, show bihurtuta... Noski, ez zen erraza izango piratak nahiz marinelak konbentzitzea; horregatik, agian, inork ez zuen kinadarik ere egin, nik dakidanez behintzat. Baina ia bi hilabete beranduago bahituek eta bahitzaileek hantxe, Eyl-eko portutik milia batzuetara geldi jarraitzen dutela gogoratzen dudan bakoitzean txantxa hauxe bururatzen zait azkenaldian, gogoeta serio eta ilunagoen sasoia aspaldi agortu zitzaidalako edo.\nJakina denez, itsaslapurrek itsasontziak etengabe erasotzen eta arpilatzen ari diren ingurumen hartan («Sirius Star» petrolio-ontzi arabiarraren bahiketa izan da albiste azken egunotan; baina 63 kasu izan dira urteko lehen bederatzi hilabeteetan, eta 12 ontzi daude oraintxe bertan bahituta), «Faina» itsasontziaren kasua berezi eta ospetsu egin zuena bere edukia zen, eta da: hogeita hamahiru T-72 tanke (sobietarrak sortzez, ukrainarrak saltzez) daude haren kubiertapean, bestelako arma xeheago ugarirekin batera metatuta (granada jaurtigailuak, metrailadore antiaereoak, munizio ugari,...). Afrikako herrialde asko berrarmatzeko adinako armategia zeraman, beraz, 30 urteko ontzi zaharrak, Belizeko banderapean, 21 ukrainar, errusiar eta letoniarrez osatutako eskifaiarekin. Jabea, Panaman mozorrotutako ukrainar konpainia bat: etzalekua lehorrean duten pirata gorbatadunak.\nNora zihoazen, ordea, arma horiek denak? Pasadizoaren alderik ilunena da, zinez. Ofizialki, Kenyako Mombasan lehorreratu behar zuten eta, teorian, herrialde hartako armadarentzat izan behar zuten. Baina inork ez du sinesten halakorik, ez baitatoz bat ez Kenyako Armadaren aurrekontuekin, ez eta aurretiazko armategiarekin. Pleitamendu paperek susmarazten dutenez, azken hartzailea Hego Sudango behin-behineko gobernua izan zitekeen... Baina, hala balitz, saltsa galantaren erdian egongo lirateke denak, gertaerak nabarmenduko bailuke itzalita dirudien gerra berriro gartzen arituko litzatekeela, inguruko herrialdeek hauspotuta. Hipotesi alternatiboak ez dira askoz hobeak: Laku Handietako herrialdeetakoren bat izango litzatekeela eroslea eta abar.\nItxura denez, itsasontzia eraso eta hartu zuten somaliar itsaslapurrek ez zuten haren edukiaren berririk... altxorrarekin topo egin zuten arte. Gero, noski, segituan jabetu bide ziren haren balioaz. Eta arriskuaz: albistea jakin orduko hurbildu zitzaizkion «Faina» bahituari ingurumarietan ziren gerraontzi estatubatuarrak, USS Howard destruktorea buru zutela. Geroago, europar herrialdeetako beste gerraontzi batzuk ere bertaratu dira, errusiarrak barne.\nEta horretan dirau jolas itxura ere hartu duen drama esperpentikoak: «Faina»ren edukia Somalian sakabana ez dadin, munduko parte hura dena zukutzeko adinako armada dago zelatan... baina gehiago busti gabe, badaezpada ere. Eta, lapurrek, diru puska bat behintzat atera nahi diote horrenbesteko harrapakinari.


Abanto-Zierbenako Udala - Eguraldi onarekin bat, udal-igerilekuetako solariuma irekita egongo da berriro\nEguraldi onarekin bat, udal-igerilekuetako solariuma irekita egongo da berriro\nKirolak | Prentsa oharrak | Obrak eta zerbitzuak\nUda iritsi da, eta Abanto Zierbenako herritarrek herritik atera gabe freskatzeko aukera izango dute: Gallartako udal-igerilekuetako solariuma irekita dago berriro, nahi duenak erabil dezan.\n“Iaztik, Udalaren kirol-guneak ordutegi berria du; orain ordu gehiagotan egoten da irekita, herritar guztiek, haur nahiz heldu, ekipamendu hori ahalik eta gehiena aprobetxatzeko aukera izan dezaten. Iaz bezala, kiroldegiak etenik gabeko ordutegia izango du asteburuan (larunbat zein igandean), 10:00etatik 21:30era; astelehenetik ostiralera, berriz, 9:00etatik 21:30era egongo da irekita. Ordutegi hori izango du udako denboraldia amaitu arte, alegia irailaren 15era arte”, esan du Abanto Zierbenako alkate Maite Etxebarriak.\nIgerilekuen ondoko solariuma herriko oasi bihurtzen da urtero. Freskatzeko aukera bikaina da, eta gero eta jende gehiago bertaratzen da. Gogorarazi behar da solariuma belar naturaleko gainazal lau bat dela, 2.000 metro koadrokoa. Eguna hondartzan egongo bagina bezala igarotzeko pentsatuta dago, edo are hobeto; izan ere, erabiltzaileek “lau errenkan” joko erraldoiak, erraketa-sorta osoak, ping-pongeko mahaia eta saskibaloiko taula bat dituzte erabilgarri.\nUztail osoan, 17:00etatik 20:00etara, begirale euskaldun bat egongo da bertan, haurren jolasak dinamizatzeko eta berdegunean jende gehien dabilen orduetan arazorik sortzen ez dela zaintzeko.\n“Dena prest dugu herritarrak beren toallarekin etor daitezen, erlaxatu eta gozatzera. Urte osoa lanean igaro ostean, heldu nahiz haurrek leku freskagarri eta dibertigarri bat edukitzea merezi dute, familia osoarentzat pentsatua. Udalak ahalegin ekonomiko handia egin behar izan du solariuma ordutegi horiekin abian jartzeko, ia egun osoan irekita, baina uste dugu inbertsio hori egitea beharrezkoa dela gure herritarren ongizaterako”, azaldu du Etxebarriak.\nSolariumetik zuzenean sar daiteke igerilekura, bai eta gainerako zerbitzuetara ere; besteak beste, gimnasiora eta kafetegira. Hainbat elementuz hornituta dago: otorduetarako mahaiak eta eserlekuak, paperontziak eta, bereziki, haurrentzako jolas-gune bat, kulunkekin eta txirristarekin. Liburutegi txiki bat ere badago, aire zabalean irakurri ahal izateko. Halaber, doako wifi zerbitzua izango dute bertaratzen direnek.\nOhi bezala, instalazioa itxita egongo da abuztuko bigarren hamabostaldian (15etik 31ra, biak barne), mantentze-lanak egiteko; besteak beste, helduen igerilekuko junturak berdintzeko. Lan horietarako, junturak garbituko dira, arrabotatuz eta rotaflexarekin harraskatuz, eta junteatzeko materiala emango da. Iaz haurren igerilekuko lurreko lauza guztiak aldatu ziren eta junturak berdindu ziren; beraz, aurten, urtean zehar aurkitutako akatsak konpondu besterik ez da egin beharko.\n“Dena den, mantentze-lanak egin dira ‘hondartza’ jendearentzat ireki baino lehen ere: oinak garbitzeko kanpoko dutxetako lauzak konpondu dira, pikatuta eta solte baitzeuden”, jakinarazi du Etxebarriak.\nAbuztuan instalazioen barneko aldea ere pintatuko da, eta binilo apaingarriak jarriko dira. Hobekuntzetarako aurrekontua ia 35.000 eurokoa da. Horrez gain, instalazioa itxiko dela aprobetxatuz, korrosioaren ondorioz hondatuta dauden estalkiko tiranteak eta euskarriak saneatuko dira.\n“Alabaina, kirol-instalazioetan beste aldaketa garrantzitsu bat ere egingo da: irailetik aurrera, igerilekuetako tabernarako beste sarbide bat egongo da. Hain zuzen, tabernarako sarrera independente bat egingo da, igerilekuetako instalazioetarako sarrera nagusitik, kafetegia kiroldegiaren ordutegiaren mende egon ez dadin. Udalak 6.000 euro inbertituko ditu horretarako, baina askatasun handiagoa emango dio negozioari eta bizitza gehiago eremu honi”, jakinarazi du Etxebarriak.\nBigarren urtez jarraian, kirol-instalazioak irekita egongo dira larunbat eta igandean. Iaz erabiltzaileek babesa eman zioten egitasmo horri, eta aurten ere arrakasta bera izatea espero du Abanto Zierbenako Udalak.\nAbanto Zierbena, etorri eta freskatu.


Pinball jokoak - play free joko - joko on\nziur gogoratzen duzu edo izan pinball buruz entzun dut. Hauek dira mahaiak, autosalmentako makinak, eta bertan, beharrezkoa da baloia gidatzeko, udaberrian azkartu zion galdetuz eta jaitsiera saihestuz. Bota zuen sartu mini-labirinto bat hits apaletan, eta palanka berriro irristatu. Baina denbora baloia harrapatzeko eta azelerazio berri bat ezartzeko, puntu irabazten. Pasarte batzuk ekarri horiek bonus zelula lortuko, gehiago posible. Antzinako joko dela denboran zehar eboluzionatu da, eta jokoak online free Pinball zuretzat proposatzen dugu. You itsas batailak, Robot Harana, gotorlekua, pinball Ratatouille eta besteen gaiaren zain daude.\nIzar Beltz Pinball\nPinball Simulator Dead Day\nOz Pinball The\nGravity Falls Pigpig Waddles Errebote\nEspazio Pachin KO\nJet en Planet Pinball\nCrash eta Bernstein Bernball\nSalto Out! Pinball The\nGravity Falls: Errebote txerri\nBibi - Little maitagarrien: Pinball\nTom & Jerry Mousetrap Pinball filma\nGames Pinball kategoriaren arabera:\nAzken Pinball jokoak\nGames Online Guztiak Pinball jokoak\nCannon eta Bagatelle – aiton-amonak pinball jokoak\nWhen han joko interesgarri bat da, izoztu ez da aldatu baino lehen, aldaketak, hobekuntzak gaia da. Bere arauak, iritziak aldatzen joan perfekzioa lortu arte. Hala nola, joko eta pinball, izan zen "Bagatelle" & ndash jatorriz izeneko patua izan zen; bauble.\nNoiz errege Frantziako epailearen harrerak betirako antolatu dibertsio-rekin. Asmakizun berria ongietorria eta, jaded ikusleen erakutsi bada, produktu berriak interesa, bere egile tratamendu berezia espero zitekeen. Egun batean, billar-mahai baten tamaina murrizteko, eta bere pin sabelaren alde on bat, pertsona bat, Luis XIV.aren kantxan hurbil dibertigarria eskaini, kanoi antza. Jokoaren helburua cue baloia hit, zuloa rolling zen. Pilota barrena korrika denean pin gidatzeko eta norabidea aldatu eta zer da potted in arabera, puntu batzuk irabazi. Partida higiezinen Chateau de Bagatelle sartu zen, eta bertan izen bereko zen konpondu delako.\nNew World jokoa Frantziako soldaduak, nork hartu zuen bere berarekin America gerraren bidez zabaldu duenez. 1869 urtean, British Montague Redgrave Estatu Batuetan finkatu eta bere ekoizpen propioa Bagatelle mahaiak ireki ditu, eta geroago bi urteetan aldaketak & ndash berria patentatu; iturburuak (bumpers) ordez poltsikoetan eta horren ordez, cue libragailua. Bera mahai txikiagoa da, ere, malda jaso zuen, eta lortu nahi izan zuen. Orain, joko osoa erosoa zen, eta Redgrave ofizialean bere guraso bihurtu zen.\norain hasiko pinball jolasteko\nDenbora pasa ahala, han ideia eta aukera berriak dira. English asmatzaile bere garaian berritzaile bat izan zen, baina gaur egun gehienak Pinball play online nahiago.\nBehin mahai taberna eta antzokietan jartzen da, eta nahi duen fun ziren txanpon bat dipped dute. Joko jarraituko du, beharrezkoa da baldintzak bete behar ditu:\ndu balio maximoa puntuetan\nJarrai antzezlan baloia luze ahalik eta joko & ndash doan izateko eskubidea irabazteko; errepikatzea\npertsonari ezin tranparik, eta baloia ez du mugetatik kanpo erori hasieratik zorrotz bat, eremu kristalezko mahai batek estalia. Baziren aukera ez da bat, baina hainbat pilotak metal prozesu korapilatsu askoz ere tartean denean.\nPinball birtuala da are erakargarriagoa hainbat irakasgai ematen baitu. Mahai bakoitzak amaitu ahal izateko behar duen istorio moduko bat da. Zeure burua aurkituko duzu oihanean batean eta ahal duzun errieta egingo zure pilota altuagoa bidaliz. Edozein unetan erori egin ahal izango du, erori, eta nimble, azkar harrapatu eta hurrengo mailara exekutatu izan behar duzu. The longer egonaldia jokoan duzu, orduan eta handiagoa da zure puntuazio bihurtzen.\nEdo, hasteko online play Wally, planeta garbitzeko zabor jarraitzen dituzten pinball doan da. Aukera elur antza bat pinball Joko snowballs. Posible dela landare ohiko? Emozioa leku misteriotsu Indiana Jones batera bidaia bat joan. Noski, arriskuan espero duzu, eta bakarrik adorea eta azkar erantzun-pinball Joko esker zuk eramango preziatua garaipena. Eta futbol zale bere aukera pinball gozatu ahal izango da, gidatze eta baloia Gol zona kritikoak sartu.\ndenborarekin benetako taulak gero eta argitu egin ziren, argiak kolorezko hornituak. Baina ezin du fun birtual beat dute, hori askoz efektu berezi gehiago eta, beraz? Gune izan da senior jokalari eta oso gaztea proposamenak, kudeaketa konplexua da eta gehiago simple, marrazki bizidunetako pertsonaiak, estilo abentura aberatsa kolore eskema batekin batera dauka.


Android Oreo beta moduan iritsi da Xiaomi Mi 6 | bertsiora Androidea\nAzken aste hau betea izan da eguneratzeei buruzko berriak. Ikusi dugu zenbat gailu abiarazi dituzten edo dagoeneko jaso duten eguneratu Android Oreo-ra. Orain, Xiaomi bezalako merkatuko enpresa garrantzitsuenetako baten txanda da. Enpresaren gama altua Xiaomi Mi 6 eguneratzeak Android Oreo 8.0 bertsiora.\nSorpresa polita da orain arte Xiaomi ez zen azkarrena eguneratu zuen marketako bat. Batez ere, prozesua zertxobait zailtzen duen MIUIren existentzia dela eta. Orain, konpainiak ohitura honekin hausten du Android Oreo beta Xiaomi Mi 6ra iritsiko da.\nGailu hau sistema eragilearen azken bertsiora eguneratzen duen enpresa txinatarraren lehena izango da. Egingo du beta inprimaki itxia. Asiako hainbat hedabidek konpainia probatzen ari zela jakinarazi ondoren Android Oreo beta Xiaomi Mi 6-n.\nA dela Beta itxiarekin denek ezin dute izena eman. Fase hau amaitutakoan, beta irekiaren ordua helduko da. Lehenengoa izango da ireki beta Txinako ROMan eta geroago beta bihurtuko da ROM globala.\nJarraitu beharreko prozesua argia da, baina oraingoz oraindik agerian ez dagoena beta ireki hau Xiaomi Mi 6-rekin jabeengana iritsiko den datak. Ez da asko ezagutzen dagoeneko itxitako beta honetarako sarbidea duten erabiltzaileen kopurua. Beraz, ia ez da ezer ezagutzen prozesu honi buruz.\nAlde ona da Android Oreo oso laster iritsiko zaie Xiaomi Mi 6-rekin erabiltzaile guztiei. Beraz, oraingoan Xiaomi eguneratu duten lehenengo konpainietako bat da. Data zehatzak laster jakitea espero dugu. Jakin ezazu noiz iritsiko den enpresaren beste ereduetara. Zer iruditzen zaizu berri hau?\nArtikuluaren bide osoa: Androidea » Tutoretzak » Android bertsioak » Xiaomi Mi 6-k Android Oreo 8.0 beta moduan jasotzen du